text:
Taneuh
Tanah atawa taneuh nyaéta daging buleudan bumi nu geus tiis sarta bisa dipelakan.[1] Taneuh asalna tina lapukna sagala rupa batu anu kajadiana dilantarankeun ku suhu, cai, tutuwuhan sarta bahan kimia.[2] Taneuh pohara penting lalakonna pikeun kabéh kahirupan di bumi alatan taneuh ngarojong kahirupan tutuwuhan kalayan nyadiakeun hara sarta cai sakaligus minangka nu nahan akar.[3] Struktur taneuh anu berongga-rongga ogé jadi tempat anu alus pikeun akar hirup sarta tumuwuh.[3] Taneuh ogé jadi tempat hirup sagala rupa mikroorganisme.[3] Pikeun lolobana sato darat, taneuh jadi lahan pikeun hirup sarta usikna.[3] Ditilik tina sisi klimatologi, taneuh nyekel lalakon penting minangka tempat neundeun cai sarta narékahan érosi, sanajan taneuh sorangan ogé bisa kaérosi.[3]
Susunan Taneuh[édit | édit sumber]
Taneuh kasusun tina sababaraha lapisan. Bagéan-bagéan taneuh unggal lapisan pasti béda-béda.[2] Bébédaan éta dilantarankeun ku bahan-bahan anu aya di jero taneuh téh teu sarua eusina.[2] Lapisan taneuh bisa dipasing-pasing saperti ieu di handap:[2]
- Taneuh Lapisan Luhur, taneuh lapisan luhur biasana warnana kolot rada hideung.[2] Taneuh lapisan luhur bisa disebut leuwih gembur jeung subur.[2] Taneuh nu subur ieu lantaran lobana kandungan unsur humus jeung sagala rupa jasad hirup.[2] Taneuh ieu cocok pikeun kahirupan tutuwuhan.[2]
- Taneuh Lapisan Handap, warna taneuh lapisan handap biasana leuwih ngora tibatan lapisan luhur.[2] Taneuh ieu bisa disebut kurang subur sabab ngandung unsur humus nu saeutik jeung jarang dicicingan ku jasad hirup.[2]
- Lapisan Bahan Induk, bahan induk taneuh warnana rada kabeureum-beureuman.[2] Taneuh lapisan luhur jeung lapisan handap asalna tina lapisan induk ieu.[2]
- Lapisan Batuan Induk, batuan induk ieu mangrupa susunan panghandapna tina lapisan-lapisan di luhur.[2]
Taneuh dina kanyataanna teu ngan saukur kasusun ku bungkeuleukan taneuh hungkul tapi ogé kasusun ku sababaraha hal anu saéstuna bisa jadi kauntungan keur kahirupan manusa sarta alam sakurilingna.[2] Susunan lain anu aya dina taneuh nyaéta saperti: humus, lempung, geluh, keusik, jeung batu leutik.[2] Iwal ti éta, taneuh ogé dijadikeun tempat cicing ku sababaraha ékosistem anu bisa nyieun taneuh leuwih subur saperti: cacing, mikroba jeung sasatoan leutik séjénna.[2]
Rupa-rupa Taneuh[édit | édit sumber]
Indonésia nyaéta nagara kapuloan jeung daratan anu lega kalayan jenis taneuh anu béda-béda.[4] Di handap ieu nyaéta jenis-jenis taneuh anu aya di Indonésia :
Taneuh Humus nyaéta taneuh anu pohara subur, kawangun tina lapukan daun sarta watang tangkal nu aya di leuweung hujan tropis anu leubeut.[4]
Taneuh Keusik nyaéta taneuh anu goréng pikeun tatanén, anu kawangun tina batuan beku sarta batuan sedimen anu ngabogaan butir garihal sarta berkerikil.[4]
- Taneuh Alluvial / Taneuh Endapan
Taneuh aluvial nyaéta taneuh anu dijieun tina leutak walungan anu namper di dataran pendék anu ngabogaan sipat taneuh anu subur sarta cocok pikeun lahan tatanén.[4]
Taneuh Podzolit nyaéta taneuh subur anu umumna aya di pegunungan kalayan curah hujan anu luhur sarta miboga suhu anu pendék / tiis.[4]
- Taneuh Vulkanik / Taneuh Gunung Seuneuan
Taneuh Vulkanis nyaéta taneuh anu kabentuk ti lapukan materi gunung anu bitu, seuneuan anu subur ngandung zat hara anu luhur.[4] Jenis taneuh vulkanik aya di kira-kira lamping gunung anu aktip.[4]
Taneuh Laterit nyaéta taneuh henteu subur anu tadina subur sarta beunghar ngeunaan unsur hara, tapi unsur hara kasebut leungit alatan dibawa ku cai hujan anu luhur.[4] Conto: Kalimantan Kulon sarta Lampung.[4]
- Taneuh Mediteran / Taneuh Kapur
Taneuh mediteran nyaéta taneuh sipatna henteu subur anu kabentuk tina pelapukan batuan anu kapur.[4] Conto: Nusa Tenggara, Maluku, Jawa Tengah sarta Jawa Wétan.[4]
- Taneuh Gambut / Taneuh Organosol
Taneuh organosol nyaéta jenis taneuh anu kurang subur pikeun tatanén anu mangrupa hasil jieunan pelapukan tumbuhan ranca.[4] Conto: ranca Kalimantan, Papua sarta Sumatera.[4]
Upaya Nyuburkeun Taneuh[édit | édit sumber]
Aya sababaraha cara pikeun nyuburkeun taneuh.[2] salah sahijina nyaéta ku cara méré pupuk boh keur kaperluan manusa boh keur lingkungan hirup. Pupuk bisa dipasing-pasing saperti ieu di handap:[2]
- Pupuk Kandang, nyaéta pupuk anu asalna tina kokotor sasatoan. Contona tina kokotor munding, sapi, embé jeung sajabana.[2]
- Pupuk Kompos, nyaéta pupuk nu asalna tina runtah jeung dangdaunan anu ngahaja sina buruk di jero taneuh.[2]
- Pupuk Héjo, nyaéta pupuk nu asalna tina sésa tutuwuhan héjo, misalna kalakay atawa ranting.[2]
- Pupuk Jieunan, nyaéta pupuk anu dijieun di pabrik-pabrik pupuk, misalna: Uréa, ZA, NPK, TSP, jeung sajabana.[2]
Érosi[édit | édit sumber]
Érosi nyaéta kajadian anu dilantarankeun ku lobana cai jeung angin tapi taneuh aya dina kaayaan dugul atawa teu dipelakan ku tutuwuhan.[2] Érosi ngabalukarkeun palidna unsur taneuh saperti humus anu ngabalukarkeun taneuh hésé keur dipelakan tutuwuhan.[2]
Rujukan[édit | édit sumber]
- ↑ R.A Danadibrata.2006. Kamus Basa Sunda.Bandung:Kiblat.
- ↑ a b c d e f g h i j k l m n o p q r s t u v w x Murniati, Hetty.2008.RIPA.Magelang:Tidar Ilmu.
- ↑ a b c d e (id)tanah di indonesia (diaksés tanggal 14 November 2011)
- ↑ a b c d e f g h i j k l m (id)jenis tanah di indonesia (diaksés tanggal 14 November 2011)


c: text/html

text:
kaparigelan nulis (pangajaran basa Sunda)
materi kaparigelan nulis tiasa di download di handap (ppt) ti DR.Yayat Sudaryat, M.Hum..
Ngajarkeun Nulis Puisi jeung Carpon
Ku: Nazaruddin Azhar
1.
Ngajarkeun sastra Sunda dina pajamanan kiwari, geus tangtu lain pagawéan énténg. Tong boro kana sastrana, kana basana gé, barudak téh jigana geus teu pati wawuh. Nyarita Basa Sunda ukur sakapanggihna di lingkungan sabudeureun, da réréana kapan di kulawarga nyarita téh geus méh prah ku basa Indonésia, atuh pangajaran di sakola, ukur sabaraha jam dina samingguna, hamo cukup pikeun ngaraketkeun barudak kana basa indungna.
Hal ieu téh ditambah deuih ku raména media di urang nu kabéh maké basa Indonésia, utamana media televisi nu geus jadi media hiburan utama di kulawarga. Mémang kiwari renung televisi lokal méh di unggal daérah, tur réa nu midangkeun acara kasundaan, tapi pamorna angger can bisa ngungkulan televisi swasta nasional, nu gambarna sok katémbong leuwih méncrang. Kitu deui sumber bacaan. Nu dianggap populér tur gaul ku barudak, tetep bacaan dina basa Indonésia. Tepi ka kiwari jigana can aya majalah husus keur barudak, nu eusina saluyu jeung nu dipikahayang ku barudak tur maké basa panganteur basa Sunda.
Dina kaayaan jiga kieu, pangajaran basa jeung sastra Sunda téh kuduna mah leuwih dihangkeutkeun, di saban tingkatan sakola. Malah mun bisa mah da di SD, basa Sunda téh kudu dijieun basa panganteur dina prosés diajar-ngajar sakabéh pangajaran, minimal ti kelas 1 tepi ka kelas 3 mah. Sangkan barudak leuwih wanoh kana basa Sunda.
2.
Ngeunaan pangajaran sastra Sunda di SD, numutkeun Pedoman Pengembangan Kurikulum Berbasis Kompetensi Mata Pelajaran Bahasa Daerah (Sunda) untuk SD dan SMP (2003), lingkup konsep bahan pembelajaran sastra anu perlu ditepikeun ka siswa di téh ngawengku (1) puisi, (2) prosa, (3) drama.
Bahan pangajaran puisi ngawengku (a) jangjawokan/mantra, (b) sisindiran, (c) kakawihan, (d) pupujian, (e) wawacan, (f) guguritan, (g) pupuh (balakbak, pucung, maskumambang, ladrang, lambang, magatru, gambuh, jurudemung, kinanti, mijil, wirangrong, gurisa, asmarandana, durma, pangkur, sinom, dangdanggula), jeung (h) sajak.
Bahan pangajaran prosa ngawengku (a) carita pantun, (b) dongeng, (c) carita pondok, (d) novel. Sedengkeun bahan pangajaran drama ngawengku (a) naskah drama, jeung (b) naskah gending karesmen.
Wah, édas pisan geuning. Aya jangjawokan, guguritan, wawacan, carita pantun, jeung gending karesmén sagala! Moal kitu, disebut ngarawu ku siku mah? Naha perlu kénéh ngajarkeun sabangsa wawacan ka para siswa, sedengkeun boa, guruna gé réa nu can pernah muka buku wawacan? Jeung keur naon barudak sina diajar jangjawokan? Jigana leuwih pantes mun nu karitu mah cukup keur ulikan para mahasiswa di paguron luhur wé, pikeun niténan kamekaran basa Sunda, nu aya hubunganana jeung kayakinan atawa mistik di masarakat Sunda.
Leuwih merenah upamana, ambahan pangajaran sastra Sunda di SD téh diheureutan, ku ngajarkeun puisi (maca jeung nulisna), prosa (maca jeung ngarang carita pondok), jeung drama (diajar peran maké basa Sunda).
Dina riungan ieu gé jigana kudu diheureutan bahan obrolan téh, ukur sabudeureun diajar nulis puisi jeung nulis carpon. Bisi malah teu ka ditu teu ka dieu ari sagala hayang disampeur mah. Bisi panjang teuing.
3.
Puisi
Ngajarkeun puisi, boh maca (nyurahan/ngaaprésiasi) atawa nulisna, lain hartina ngajurung sakabéh murid sangkan jadi panyajak atawa sastrawan. Latihan maca jeung nulis puisi, enas-enasna mah pikeun ngasah ‘kepekaan’ para siswa kana ungkara nu aya dina basa Sunda. Béh dituna siswa boga rasa reueus tur ngarasa mibanda kana basa indungna, basa Sunda.
Puisi téh karya seni nu bisa ngabeungharan batin nu macana. Maca puisi, ngalenyepan eusi puisi jeung nulis puisi bisa ngalatih para siswa sangkan leuwih peka kana kahirupan, tur bisa numuwuhkeun sikep émpatik ka sasama jeung lingkungan di sabudeureun. Pan puisi téh eusina teu jauh tina kahirupan nu aya di lingkungan urang, réa nu nembrakkeun ajén inajén kamanusaan, boh nu aya hubunganana jeung masalah sosial, budaya, atawa kayakinan (agama).
Sangkan murid resep kana puisi, tangtu wé, kudu dimimitian heula ku guruna nu kudu weruh kana puisi. Lain wungkul apal kana définisi atawa unsur-unsur nu aya dina puisi, tapi nu leuwih penting, bisa neuleuman jeung ngarasakeun éndahna puisi. Hal ieu téh bakal mangaruhan kana cara ngajar ka para siswa. Lamun urang salaku guru bisa macakeun hiji puisi ku éksprési nu pikaresepeun, pertéla ucapanana, alus lentong jeung gayana, meureun barudak gé bakal katajieun. Kitu deui dina nyaritakeun eusi puisi, kudu tepi ka kaungkab naon makna atawa maksud nu ditepikeun ku éta puisi, sangkan para siswa ogé bisa ngarasakeun éndahna jeung ngarti kana eusi éta puisi.
Hal ieu mémang kudu dimimitian ku guruna. Méré conto ku cara nu daria. Guru kudu némbongkeun pangaresepna kana puisi, kudu bisa mertélakeun ku sikep jeung pamulu nu némbongkeun yén puisi téh karya seni nu pikaresepeun tur gedé mangpaatna pikeun urang.
Mun murid geus ‘percaya’ yén puisi téh mémang karya nu éndah, nu aya mangpaatna pikeun maranéhna, ti dinya mah kakara urang nerangkeun naon nu ngabédakeun antara puisi jeung prosa, atawa puisi jeung tulisan jurnalistik/berita. Hartina, lebah dieu urang nerangkeun unsur-unsur nu aya dina puisi, upamana diksi, bait, metafor atawa lambang, wirahma, jeung sajabana, kalayan maké conto puisi nu dibacakeun téa.
Kudu ditandeskeun, yén urang saréréa bisa nyieun puisi. Kabéh murid kudu sina gedé haté yén maranéhna gé bisa nyieun atawa nulis puisi nu alus. Latihanana bisa ku cara nu spontan, teu kudu ditulis. Contona, tiap murid nyiapkeun hiji ungkara/kecap barang pikeun diucapkeun. Bisa jadi engkéna aya murid nu nyebut “ucing”, atawa “panto”, “langit”, jeung sajabana. Éta kecap téh ku urang bisa dibéré harti sacara dénotatif jeung konotatif. Kecap “ucing”, harti dénotatifna nya ngaran sato, tapi dina harti konotatif, bisa nuduhkeun kana kalakuan jalma nu jiga ucing, upamana. Laju diterangkeun, yén dina puisi aya nu disebut métafor, nu taya lian iwal ti kecap barang nu mibanda harti konotatif téa.
Latihan saterusna bisa diteruskeun ku ngaranggeuykeun dua atawa tilu kecap. Sina dibaca ku siswa jeung sina diterangkeun naon hartina. Ti dinya kakara, murid sina nyobaan nyieun puisi pondok, nu ngan sabait/sapada, nu ngandung métafor, tur sina dibaca ditarikkeun, saurang-saurang.
Latihan nulis puisi, leuwih hadé sakali-kali mah dilaksanakeun di luar rohangan kelas. Upamana di buruan sakola atawa di taman, atawa di tempat nu negrak. Murid bisa niténan kaayaan di sabudeureun, tur bisa nuliskeun naon nu katempo nu engkéna bisa dijieun bahan pikeun ngawangun puisi.
Tarékah ngajarkeun nulis puisi bisa ku rupa-rupa cara, gumantung kana kaparigelan guru dina ngolah suasana diajar. Nu penting, murid bisa ancrub langsung dina nyipta puisi, tur carana pikaresepeun. Diajar nulis puisi mah leuwih hadé teu ngagegedékeun teuing téori, tapi prak dilaksanakeun tepi ka murid enya-enya resep tur ngarasa mampuh nulis puisi. Tapi lain hartina téori teu diajarkeun. Kapan dina prak-prakanana latihan gé, téori mah tetep bakal kasampeur, kaobrolkeun.
Dina sastra Sunda, sabenerna aya kakurang, nyaéta lebah pamedalan/penerbitan buku puisi Sunda, langka buku puisi pikeun barudak. Pikeun conto bacaeun di kelas, lian ti nu geus aya dina buku pangajaran, urang gé bisa nyokot puisi nu aya dina antologi nu geus nyampak, tur dianggap cocog pikeun surahaneun barudak. Atawa bisa nyokot tina puisi siswa nu dimuat ku majalah, upamana dina Manglé, jeung Cupumanik.
4.
Carpon
Diajar nulis carpon, bisa dimimitian ku diajar nyarita kalawan spontan. Nyaritakeun nu basajan wé, upamana murid sina nyaritakeun naon nu katempo jeung kadéngé ku maranéhna sabot miang ti imah ka sakola. Dina latihan ieu, nu penting murid bisa nyusun kalimah jadi leunjeuran carita. Najan aya sababaraha murid upamana nu inditna bareng, tur ngaliwatan jalan nu sarua, tangtu dina nyaritakeunana mah bakal aya bédana, da tiap-tiap murid pasti bakal béda sudut pandang-na.
Bisa ogé ku cara nyusun kalimah babarengan. Tiap murid ngucapkeun hiji kecap nu kudu disambung ku murid séjén sangkan ngaleunjeur jadi sakalimah. Sanggeus latihan ngucapkeun masing-masing sakecap, diteruskeun ku ngucapkeun sakalimah, kalawan kudu nyambung jeung murid nu lian, jadi hiji leunjeuran carita. Latihan spontan kieu téh alus pikeun ngasah imajinasi.
Dina latihan babarengan ieu, cobaan maké tokoh jalma kahiji, kadua, jeung tokoh fabel. Malah bisa dipanganteuran ku guru, upamana carita dipuseurkeun kana carita sapopoé, carita horor, carita silat, jeung sajabana. Keun wé hasilna mah kumaha engké, biasana da sok katémbong hasil nu di luar dugaan. Imajinasi barudak kalan-kalan leuwih punjul tibatan imajinasi kolot dina lebah ngadongéng mah.
Méméh prak diajar ngarang tinulis, hadéna mah dimimitian heula ku ngaaprésiasi carpon nu geus aya. Upamana carpon nu dijieun ku siswa nu dimuat dina majalah. Bandingkeun jeung hasil tina “ngarang réréongan” nu spontan téa.
Dina prak ngarang, mimitian ku ngarang carita nu tokohna ukur saurang. Laju kana carita nu maké dua tokoh, tur maké paguneman. Murid sina ngarti bédana paguneman jeung narasi. Tong waka dibéré téma, keun wé sina bébas. Sarta kudu ditandeskeun, yén dina keur prak ngarang mah nu utama, si pangarang ngébréhkeun heula naon nu aya dina kereteg haténa, lain nu aya dina pikiranana. Pungsi pikiran dina ngarang mah lain keur waktuna nulis, tapi keur ngédit tulisan mun karangan geus réngsé dijieun. Urusanana jeung téknis nulis katut logika carita. Mun keur ngarang mah, sina ngaguluyur wé heula, mun geus réngsé kakara oméan nu salahna. Jeung tong réa dibaca, keun sina parat heula. Mun bulak-balik dibaca sok tara laju, da kalah hantem ngoméan nu cikénéh dituliskeun.
Dina ngarang carpon téh réa unak-anikna. Tapi pikeun barudak mah bisa dibéré téori nu basajan. Nyaéta kudu aya tokoh, latar (lokasi), jeung carita. Dina karangan aya bubuka, eusi, jeung panutup. Leuwih alus mun murid mimiti diajar ngarang téh nuliskeun nu kungsi kaalaman ku manéhna, nu dianggap narik atina. Mun geus nyobaan nulis nu kaalaman langsung, laju kana ngarang carita dumasar kana kajadian nu kadéngé jeung katénjo, nu aya di lingkungan sabudeureun. Upamana ngeunaan tokoh patani, tukang béca, jsb.
Kudu ditandeskeun, dina ngarang carpon mah tong sagala dicaritakeun. Cukup wé ku nyaritakeun hiji kajadian nu kalakonan ku si tokoh. Nu disebut carpon mah sarua jeung fragmén, lain mangrupa bahan pikeun nyieun novel.
Mun seug nilik dina pajemuhan sastra Indonésia, lian ti aya cerita péndék (cerpén), ogé aya nu disebut cerita mini, nu tangtuna leuwih pondok tibatan cerpén nu ilahar. Malah sanggeus mahabu twitter jeung facebook mah, kapan aya nu disebut fiksi mini sagala. Nyaéta carita nu panjangna ukur 140-an karakter/huruf. Mimitina mah lantaran dijieunna dina status atawa twit nu kasengker panjangna kudu sakitu, nu saterusna jadi trén. Kapan aya nu geus dibukukeun sagala, fiksi mini téh. Ratusan karangan nu masing-masing panjangna ukur sakalimah atawa dua kalimah, tapi ngandung unsur carita.
Dina basa Sunda mah can pati réa nu nulis fiksi mini téh. Iwal carpon mini, kungsi aya bukuna, ladang tina pasanggiri nulis carpon mini sababaraha taun ka tukang.
Mun seug dititénan, aya alusna tah, dina pangajaran nulis atawa ngarang carita pondok, dimimitian ku diajar nulis fiksi mini. Karangan pondok kacida, tapi bisa nganteur imajinasi nu maca. Malah tugas nulisna gé bisa maké pakakas atawa media nu kiwari geus réa dipaké ku barudak. Mun di kelas kabéh murid geus baroga hapé (handphone), tibatan dicaram bari teu digugu mah, mending dipaké pikeun diajar. Upamana, murid ditugaskeun nulis fiksi mini nu engkéna dikirim ngaliwatan SMS ka hapé guru. Pikeun dipeunteun. Saratna, nulisna teu meunang disungkat-singkat, kudu bener nulis kalimahna, titik komana, kudu aya tokoh, jeung sajabana. Kitu deui mun barudak geus baroga fésbuk (facebook), tugasna sakali-kali mah nulis fiksi mini nu ditagkeun ka fésbuk guru. Kitu gé mun bisa. Ngarah téhnologi téh aya mangpaatna dina prosés ngajar-diajar sastra Sunda.
5.
Naon nu ditulis di dieu, geus tangtu teu nyosok jero ngungkab téori nulis puisi jeung carpon. Éstu ukur sausap saulas. Ngan cara-cara nu ditembrakkeun ieu téh kungsi dipraktékeun ku nu nulis di sanggar sastra, tur hasilna kaitung nyugemakeun. Sok sanajan kitu, bisa waé hasilna bakal béda lamun diprakkeun di jero kelas mah, dina pangajaran nu geus kawengku ku kurikulum.
Ceuk tadi gé, diajar nulis puisi jeung carpon téh lain pikeun ngajurung murid sina jaradi panyajak atawa sastrawan (najan teu nanaon mun engkéna aya nu jadi pangarang gé), tapi ku bisana nulis carita, ngarang, ku resepna kana puisi Sunda, bisa ngarasakeun éndahna puisi Sunda, tangtu bakal mangaruhan kana karakter hiji murid, dina enggoning ngalakonan hirup saterusna. Diajar ngarang téh sarua jeung diajar mikir kalawan sistematis, ngungkabkeun kereteg haté jeung pikiran dina struktur basa jeung kalimah anu merenah, nu bakal gedé mangpaatna dina hirup kumbuh saterusna, naon waé gé profési nu dilakonanana.***
Ieu tulisan mangrupa panganteur guaran
ngeunaan pangajaran sastra Sunda
dina acara Seminar Sastra “Pembelajaran Sastra Sunda di SD”,
Temu Civitas Akademika PGSD Se-Jabar Banten XIII,
UPI Kampus Tasikmalaya, 2011.
materi kaparigelan nulis tiasa di download di handap (ppt) ti DR.Yayat Sudaryat, M.Hum..
kepemimpinan pendidikan
KEPEMIMPINAN DALAM MANAJEMEN PENDIDIKAN
A. Hakikat Pemimpin
“Pemimpin pada hakikatnya adalah seorang yang mempunyai kemampuan untuk memepengaruhi perilaku orang lain di dalam kerjanya dengan menggunakan kekuasaan.”[2]
Dalam kegiatannya bahwa pemimpin memiliki kekuasaan untuk mengerahkan dan mempengaruhi bawahannya sehubungan dengan tugas-tugas yang harus dilaksanakan. Pada tahap pemberian tugas pemimpin harus memberikan suara arahan dan bimbingan yang jelas, agar bawahan dalam melaksanakan tugasnya dapat dengan mudah dan hasil yang dicapai sesuai dengan tujuan yang telah ditetapkan.
Dengan demikian kepemimpinan mencakup distribusi kekuasaan yang tidak sama di antara pemimpin dan anggotanya. Pemimpin mempunyai wewenang untuk mengarahkan anggota dan juga dapat memberikan pengaruh, dengan kata lain para pemimpin tidak hanya dapat memerintah bawahan apa yang harus dilakukan, tetapi juga dapat mempengnaruhi bagaimana bawahan melaksanakan perintahnya. Sehingga terjalin suatu hubungan sosial yang saling berinteraksi antara pemimpin dengan bawahan, yang akhirnya tejadi suatu hubungan timbal balik. Oleh sebab itu bahwa pemimpin diharapakan memiliki kemampuan dalam menjalankan kepemimpinannya, kareana apabila tidak memiliki kemampuan untuk memimpin, maka tujuan yang ingin dicapai tidak akan dapat tercapai secara maksimal.
B. Tipe-Tipe Kepemimpinan
Dalam setiap realitasnya bahwa pemimpin dalam melaksanakan proses kepemimpinannya terjadi adanya suatu permbedaan antara pemimpin yang satu dengan yang lainnya, hal sebagaimana menurut G. R. Terry yang dikutif Maman Ukas, bahwa pendapatnya membagi tipe-tipe kepemimpinan menjadi 6, yaitu :
1. Tipe kepemimpinan pribadi (personal leadership). Dalam system kepemimpinan ini, segala sesuatu tindakan itu dilakukan dengan mengadakan kontak pribadi. Petunjuk itu dilakukan secara lisan atau langsung dilakukan secara pribadi oleh pemimpin yang bersangkutan.
2. Tipe kepemimpinan non pribadi (non personal leadership). Segala sesuatu kebijaksanaan yang dilaksanakan melalui bawahan-bawahan atau media non pribadi baik rencana atau perintah juga pengawasan.
3. TIpe kepemimpinan otoriter (autoritotian leadership). Pemimpin otoriter biasanya bekerja keras, sungguh-sungguh, teliti dan tertib. Ia bekerja menurut peraturan-peraturan yang berlaku secara ketat dan instruksi-instruksinya harus ditaati.
4. Tipe kepemimpinan demokratis (democratis leadership). Pemimpin yang demokratis menganggap dirinya sebagai bagian dari kelompoknya dan bersama-sama dengan kelompoknya berusaha bertanggung jawab tentang terlaksananya tujuan bersama. Agar setiap anggota turut bertanggung jawab, maka seluruh anggota ikut serta dalam segala kegiatan, perencanaan, penyelenggaraan, pengawasan, dan penilaian. Setiap anggota dianggap sebagai potensi yang berharga dalam usahan pencapaian tujuan.
5. Tipe kepemimpinan paternalistis (paternalistis leadership). Kepemimpinan ini dicirikan oleh suatu pengaruh yang bersifat kebapakan dalam hubungan pemimpin dan kelompok. Tujuannya adalah untuk melindungi dan untuk memberikan arah seperti halnya seorang bapak kepada anaknya.
6. Tipe kepemimpinan menurut bakat (indogenious leadership). Biasanya timbul dari kelompok orang-orang yang informal di mana mungkin mereka berlatih dengan adanya system kompetisi, sehingga bisa menimbulkan klik-klik dari kelompok yang bersangkutan dan biasanya akan muncul pemimpin yang mempunyai kelemahan di antara yang ada dalam kelempok tersebut menurut bidang keahliannya di mana ia ikur berkecimpung.[3]
Selanjutnya menurut Kurt Lewin yang dikutif oleh Maman Ukas mengemukakan tipe-tipe kepemimpinan menjadi tiga bagian, yaitu :
1. Otokratis, pemimpin yang demikian bekerja kerang, sungguh-sungguh, teliti dan tertib. Ia bekerja menurut peraturan yang berlaku dengan ketat dan instruksi-instruksinya harus ditaati.
2. Demokratis, pemimpin yang demokratis menganggap dirinya sebagai bagian dari kelompoknya dan bersama-sama dengan kelompoknya berusaha bertanggung jawab tentang pelaksanaan tujuannya. Agar setiap anggota turut serta dalam setiap kegiatan-kegiatan, perencanaan, penyelenggaraan, pengawasan dan penilaian. Setiap anggota dianggap sebagai potensi yang berharga dalam usaha pencapaian tujuan yang diinginkan.
3. Laissezfaire, pemimpin yang bertipe demikian, segera setelah tujuan diterangkan pada bawahannya, untuk menyerahkan sepenuhnya pada para bawahannya untuk menyelesaikan pekerjaan-pekerjaan yang menjadi tanggung jawabnya. Ia hanya akan menerima laporan-laporan hasilnya dengan tidak terlampau turut campur tangan atau tidak terlalu mau ambil inisiatif, semua pekerjaan itu tergantung pada inisiatif dan prakarsa dari para bawahannya, sehingga dengan demikian dianggap cukup dapat memberikan kesempatan pada para bawahannya bekerja bebas tanpa kekangan.[4]
Berdasarkan dari pendapat tersebut di atas, bahwa pada kenyataannya tipe kepemimpinan yang otokratis, demokratis, dan laissezfaire, banyak diterapkan oleh para pemimpinnya di dalam berbagai macama organisasi, yang salah satunya adalah dalam bidang pendidikan. Dengan melihat hal tersebut, maka pemimpin di bidang pendidikan diharapkan memiliki tipe kepemimpinan yang sesuai dengan harapan atau tujuan, baik itu harapan dari bawahan, atau dari atasan yang lebih tinggi, posisinya, yang pada akhirnya gaya atau tipe kepemimpinan yang dipakai oleh para pemimpin, terutama dalam bidang pendidikan benar-benar mencerminkan sebagai seorang pemimpinan yang profesional.
C. Faktor-Faktor Yang Mempengaruhi Efektivitas Pemimpin Dalam Manajemen Pendidikan
Dalam melaksanakan aktivitasnya bahwa pemimpin dipengaruhi oleh berbagai macam faktor. Faktor-faktor tersebut sebagaimana dikemukakan oleh H. Jodeph Reitz (1981) yang dikutif Nanang Fattah, sebagai berikut :
1. Kepribadian (personality), pengalaman masa lalu dan harapan pemimpin, hal ini mencakup nilai-nilai, latar belakang dan pengalamannya akan mempengaruhi pilihan akan gaya kepemimpinan.
2. Harapan dan perilaku atasan.
3. Karakteristik, harapan dan perilaku bawahan mempengaruhi terhadap apa gaya kepemimpinan.
4. Kebutuhan tugas, setiap tugas bawahan juga akan mempengaruhi gaya pemimpin.
5. Iklim dan kebijakan organisasi mempengaruhi harapan dan perilaku bawahan.
6. Harapan dan perilaku rekan.[5]
Berdasarkan faktor-faktor tersebut, maka jelaslah bahwa kesuksesan pemimpin dalam aktivitasnya dipengaruhi oleh factor-faktor yang dapat menunjang untuk berhasilnya suatu kepemimpinan, oleh sebab itu suatu tujuan akan tercapai apabila terjadinya keharmonisan dalam hubungan atau interaksi yang baik antara atasan dengan bawahan, di samping dipengaruhi oleh latar belakang yang dimiliki pemimpin, seperti motivasi diri untuk berprestasi, kedewasaan dan keleluasaan dalam hubungan social dengan sikap-sikap hubungan manusiawi.
Selanjutnya peranan seorang pemimpin sebagaimana dikemukakan oleh M. Ngalim Purwanto, sebagai berikut :
1. Sebagai pelaksana (executive)
2. Sebagai perencana (planner)
3. Sebagai seorangahli (expert)
4. Sebagai mewakili kelompok dalam tindakannya ke luar (external group representative)
5. Sebagai mengawasi hubungan antar anggota-anggota kelompok (controller of internal relationship)
6. Bertindak sebagai pemberi gambaran/pujian atau hukuman (purveyor of rewards and punishments)
7. Bentindak sebagai wasit dan penengah (arbitrator and mediator)
8. Merupakan bagian dari kelompok (exemplar)
9. Merupakan lambing dari pada kelompok (symbol of the group)
10. Pemegang tanggung jawab para anggota kelompoknya (surrogate for individual responsibility)
11. Sebagai pencipta/memiliki cita-cita (ideologist)
12. Bertindak sebagai seorang aya (father figure)
13. Sebagai kambing hitam (scape goat).[6]
Berdasarkan dari peranan pemimpin tersebut, jelaslah bahwa dalam suatu kepemimpinan harus memiliki peranan-peranan yang dimaksud, di samping itu juga bahwa pemimpin memiliki tugas yang embannya, sebagaimana menurut M. Ngalim Purwanto, sebagai berikut :
1. Menyelami kebutuhan-kebutuhan kelompok dan keinginan kelompoknya.
2. Dari keinginan itu dapat dipetiknya kehendak-kehendak yang realistis dan yang benar-benar dapat dicapai.
3. Meyakinkan kelompoknya mengenai apa-apa yang menjadi kehendak mereka, mana yang realistis dan mana yang sebenarnya merupakan khayalan.[7]
Tugas pemimpin tersebut akan berhasil dengan baik apabila setiap pemimpin memahami akan tugas yang harus dilaksanaknya. Oleh sebab itu kepemimpinan akan tampak dalam proses di mana seseorang mengarahkan, membimbing, mempengaruhi dan atau menguasai pikiran-pikiran, perasaan-perasaan atau tingkah laku orang lain.
Untuk keberhasilan dalam pencapaian suatu tujuan diperlukan seorang pemimpian yang profesional, di mana ia memahami akan tugas dan kewajibannya sebagai seorang pemimpin, serta melaksanakan peranannya sebagai seorang pemimpin. Di samping itu pemimpin harus menjalin hubungan kerjasama yang baik dengan bawahan, sehingga terciptanya suasana kerja yang membuat bawahan merasa aman, tentram, dan memiliki suatu kebebsan dalam mengembangkan gagasannya dalam rangka tercapai tujuan bersama yang telah ditetapkan.
konsep kepemimpinan dalam bentuk power point dapat di download di bawah ini
metode penelitian bahan kuliah pasca
METODOLOGI PENELITIAN
SUMBER http://azizahkh.wordpress.com
Metode kuantitatif dan kualitatif berkembang terutama dari akar filosofis dan teori sosial abad ke-20. Kedua metode penelitian di atas mempunyai paradigm teoritik, gaya, dan asumsi paradigmatik penelitian yang berbeda. Masing-masing memuat kekuataan dan keterbatasan, mempunyai topik dan isu penelitian sendiri, serta menggunakan cara pandang berbeda untuk melihat realitas sosial.
Penelitian pada hakikatnya adalah berusaha mendapatkan informasi tentang sistem yang ada (dan beroperasi) pada obyek yang sedang diteliti, maka peneliti perlu menentukan cara menemukan informasi tentang sistem yang sedang dicari itu. Cara menemukan informasi itulah yang bervariasi baik dengan menggunakan metode kuantitatif, kualitatif maupun menggabungkan dari kedua metode tersebut. Perbedaan yang berawal dari paradigma pengetahuan yang berbeda itu nampak pada praktek kegiatan penelitiannya, yaitu dalam penentuan tujuan (masalah), penentuan macam data yang dicari, penentuan sumber data, penentuan instrumen pengumpul data, kegiatan pengumpulan dan analisis data. Baca lebih lanjut
naskah drama
naskah drama di handap mangrupa adaptasi tina bobodoran sunda kang ibing saparakanca
Drama sababak
Palaku:
- Kang Sudin
- Jang Opik
- Kang Ejen
- Kang Uhen
- Bangsrat
- Nu kabangsratan
Di hiji lembur keur usum-usumna nu kabangsatan. Loba warga nu geus kaleungitan mangrupaning barang-barang ti imahna. Pikeun ngungkulan ieu masalah RT di éta lembuar maréntahkeun ka warga-wargana pangpangna mah lalaki pikeun ngalaksanakeun deui kagiatan ngajaga lembaur babarengan ku cara ngaronda. Harita kacaritakeun di pos Ronda…
download we nya di handap
sempalan carpon
n……………………………………………. “ kumaha nya euy?” “ ari urang mah teu bisa nangtukeun,kudu milih nu mana. ngan ari ceuk urang mah bisa waé gogoda éta téh” Iwan ngajawab. “ urang gé sabenerna mah sok rajeun mikir ka lebah dinya, sarta ngusahakeun pikeun mopohokeun manéhna. Tapi éta téh da ngan sakeudeung, inget deui inget deui ka dituna mah. Ti mimiti nempo gé da karasa geus aya nu béda. beungeutna mah teu sabaraha geulis, loba nu leuwih geulis, tapi duka kumaha da asa resep nempokeunana téh, teu matak bosen. sipatna ogé matak pikaresepuen pisan ceuk urang mah. Urang mah nu teu bisa poho téh kana sorana, dédéngeueun pisan. Ieu mah duka urang nu géér duka kumaha ngan urang mah ngarasa manéhna gé aya rasa. Manéhna gé ngarasa sok diperhatikeun ku urang.“ “ ari sikep manéh kumaha ka manéhna?” Iwan malah nanya “ puguh nyéta urang téh sok api-api teu nempo mun rajeun teu kahaja panggih gé. Sok sieun apaleun urang merhatikeun waé. Sieun apaleun urang resepeun.” “ naha bet sieun?da ari rasa resep, nyaah, cinta mah hak sakabéh jalma” ceuk Iwan Saré téh rada peuting harita mah, jam 12 kakara saré. Kapikiran waé tuda. Beuki lila téh asa beuki kapikiran. Sakapeung sok dibanding-banding jeung Santi, asa loba unggulna manéhna mah. Sok kaduhung sakapeung mah naha baheula bet rurusuhan jangji rék serius jeung Santi. Da atuh baheula téh keur bener-bener butuh ku nu ngadukung, butuh batur ngobrol, curhat. Keur riuet pisan nyusun skripsi baheula téh. …………………..
panata acara
PANATA ACARA
Meletékna srangéngé dipapag ku ricitna sora manuk nu patémbalan jeung papada baturna. Ngeclakna cai ibun tina dangdaunan nu maseuhan alam dunya. Samméhna sora hayam jago kongkorongok disambung ku sora suci nu ngagero sadaya manusa pikeun babakti kanu maha suci. Mungguh éndah alam dunya. Subhanalloh… hatur nuhun gusti.. Tos teu kaetang nikmat ti gusti anu parantos ku uarng katampi, moal kaétang.Sadaya puja puji mung kagungan mantenna, mung payus kasanggakeun ka gusti nu maha suci Alloh SWT. Solawat sinareng salam mugia salawasna ngocor ngaolontor ka jungjunan uran sadaya, kangjeng nabi Muhamad SAW.
Bapa…. Anu ku sim kuring di pi hormat…
2. Ngahturkeun nuhun ka hadirin
Salaku panata acara sim kuring ngahaturkeun wilujeng sumping ka para tamu uleman, utamina bapa….. bpa ….., bapa/ibu……, ogé teu hilap ka ibu miwah bapa anu janten sepuh murid, sareng teu hilap ……
3. Nepikeun pamaksudan
Sakumaha anu paranos kauinga ku sadayana yén ieu acara téh taya sanés kanggo ngébréhkeun kabingah réhna sadya murid parantos lulus kalawan nyugemakeun…….
4. Sanduk-sanduk
Dina ieu kasempetan ogé sim kuring seja nyuhunkeun dihapunten ka sadaya nu hadir boh blih dina panampianana kirang nyugemakeun……..
5. Macakeun rutuyan acara
Hadiirn nu dipihormat, runtuyan acara paturay tineung ieu dianatwisna
– Bubuka
– Laporan ti pupuhu calagara
– Kedal ucap pamungkas ti wawakil wisudawan
– Pamapag ti ….
– Pamapag ti …
– Do’a
– Ngangkalungan wisudawan
– Seni..
6. Ngahaturanan nyarita
Kanggo acara saljengna nya éta laporan ….., ka …. Dihaturanan..
Hal nu perlu diperhatikeun
1. Pasemon
2. Diksi/pilihan kecap
– Undak usuk
– Purwakanti
– Babasan paribasa
3. Lentong/intonasi
4. Lafal
wawancara bahan ajar
Komunikasi lisan dua arah dina wangun tanya jawab, pikeun meunangkeun informasi ngeunaan tujuan nu geus ditangtukeun saméméhna.
Léngkah-léngkah wawancara:
(1) nataharkeun strategi-strategi: pedoman wawancara/pertanyaan
a. Persiapan teknis. (alat perekam, alat komunikasi, alat tulis jsb.)
b. Persiapan non teknis:
– pangaweruh ngeunaan topic wawancara
– profil umum (karakter) nara sumber
– kaparigelan ngawawancara
– etika wawancara
– perjanjian dengan nara `sumber.
– pertanyaan sacara runtut ( dari hal yang umum ke khusus atau
sebaliknya).
(2) ngalaksanakeun wawancara : sasadu,nanya idéntitas,pertanyaan inti,ngahatutkeun nuhun jeung pamit
(3) ngukur hasil/déskripsi hasil. : berita/deskripsi Baca lebih lanjut
conto notula rapat jeung surat uleman
Wangenana rapat: Kagiatan babadamian dina hiji organisasi pikeun mutuskeun hiji pasualan
Tatahar rapat: Tujuan,pamilon,uleman,tempat,daftar acara,materi rapat,alat/bahan,notula
Lumangsungna rapat: Bubuka,nataan materi,medar materi,diskusi/sawala,tutup
Notula Rapat (conto)
Judul Rapat : rapat Imtihan madrasah Cilondok
Dinten, ping : rebo, 15 Septeber 2010
Waktu : tabuh 19.30
Pimpinan rapat : ………………………………..
Ringkesan rapat:
- Rencana kagiatan
- jenis kagiatan (pinton wewesén,pangaosan,lomba,hiburan,maén rebutan)
- waktu kagiatan: sabtu-minggu, 25-26 September 2010
- Rarancang anggaran
– Panggung (Rp.500.000)
– Dekorasi (Rp. 100.000)
– Sound system (Rp. 350.000)
– Pangaosan (Rp. 500.000)
– Lomba (Rp. 250.000)
– Hiburan (Rp. 800.000)
– Konsumsi (Rp. 600.000)
– Lain-lain (Rp. 300.000)
5. Sumber dana
Sumber dana:
– Sumbangan pemuda (jumlahna gumantung kamampuhan)
- Rp. 75.000
- Rp. 50.000
- Rp. 35.000
- Rp. 20.000
– Sumbangan sepuh murangkaih (diurus ku pimpinan madasah)
– donatur (kuwu,camat,anggota DPRD)
6. Pembagian tugas
- acara
- dana
- …
- ….
conto notula rapat tiasa di download di handap
ka sawah
KA SAWAH YU AH…
“jang, bapa mah rék ka sawah rék babut. Kadé mun aya nu néangan bapa béjakeun wé bapa keuw di sawah.”. saliwat mah éta kalimah biasa waé, euweuh masalah. Tapi lamun ku urang diimeutan, aya hiji kecap nu kawilang rada ahéng nya éta kecap babut. Ari babut téh naon atuh?cobaan geura tanyakeun ka barudak sakola SMAN I singaparna, naon ari babut téh jang?kalolobaanna mah tangtu gideug tandaning teu apal. Istilah-istilah sapertibabut, tandur, dibuat, ngawuluku, ngagaru, ngararata, tebar, naplak atawa nyaplak, ngarambét, gacong, jeung sajabana kiwari mah asa geus langka kadéngé pangpangna pikeun barudak ngora. Barudak ngora ayeuna mah leuwih apal kan facebook,download,online,browsing,chatting, jeung sajabana. Hade sabenerna mah apal kana nu kararitu (online jsb) téh. Urang ulah katingaleun teuing ku batur. Aksés informasi sarta kamajuan teknologi kudu terus di update ku urang.
Urang téh urang sunda. Lahir jeung hirup di tatar sunda, nyarita ku basa sunda, sarta ngajadikeun budaya sunda salaku salasahiji tatapakan atawa tetekon dina kahirupan sapopoé. Da geuining ari budaya urang diaku jeung direbut ku batur mah,réang disarada :”kita harus menjaga budaya kita, batik itu budaya kita, lagu rasa sayange itu peninggalan leluhur kita, angklung itu milik kita”. Ari embung direbut ku batur nya jaga atuh ku urang.
Budaya téh miboga sababraha wujud. Salasahijina nya éta system pakasaban. Tah ku alatan urang téh urang Sunda, system pakasaban nu utamana nya éta tatanén (pertanian). Dina melak pare di sawah loba istilah-istilah nu sok dipaké diantarana:
ü Ngawuluku
ü Ngagaru
ü Ngararata
ü Tebar
ü Babut
ü Naplak/nyaplak
ü Tandur
ü Ngarambét
ü Dibuat
ü Gacong
ü Jrrd
Wangenan istilah-istilah baris nyusul di posting
kecap panganteur
kecap panganteur
http://manuskripkesunyian.wordpress.com
Dina basa Sunda aya nu disebut Kecap Panganteur. Kecap panganteur aya dua: aya kecap panganteur pagawéan, aya kecap panganteur kaayaan. Kecap panganteur teh gunana pikeun ngantebkeun caritaan. Geura titenan ieu kecap-kecap panganteur di handap.
am dahar
barakatak seuri
bek dahar
beledug bitu
belenyéh/nyéh imut
beleték peupeus
beletok potong
belewer malédog
beretek/berebet lumpat
berewek soek/ soeh
biur ngapung
blak nangkarak
blok bahe
blug labuh
bluk nangkuban
bray beunta
bray beurang
bray caang
bray muka
breg hujan
brus mandi
bus asup
burusut ngising
cat unggah
celengkeung ngomong/ nyarita
celengok nyium
cep tiis
cer kiih
ceuleukeuteuk seuri
cikikik seuri
clak tumpak
cleng ngacleng
clik murag (barang anu leutik)
cong nyembah
crot nyiduh
deker dahar
deker digawé
dug saré
eureuleu teurab
gampleng nampiling
gantawang nyarékan
gap nyagap
gaplok nyabok
gedig indit
gejebur kana cai
gék diuk
geleber hiber
geleser maju
gewewek ngégél
gok paamprok
golédag ngedeng
habek neunggeul
hing ceurik
jedak diadu
jeduk tidagor
jegug sora anjing
jegur sora marieum
jentréng kacapi
jep jempe
jep jempling
jeprut pegat
jleng luncat
jol (torojol) datang
jrut turun
jung nangtung
kecebuk sora cai
kecemplung kana sumur
kécéwér/wér/cer kiih
kérésék sora daun
kepluk murag
kerewek nyekel
ketruk sora sapatu
kop nyokot
kuniang hudang
lar ngaliwat
lat poho
leguk nginum
laek neureuy
lek neureuy
leos indit
lep teuleum
les leungit
luk tungkul
nging (ngeng) ceurik
nyah beunta
nyeh imut
nyel ambek
nyot ngenyot
nyot udud
orolo utah
paralak hujan
pédénghél keuheul
peledek bau hitut
pelenyun udud
pes pareum
pleng ambleng
plong ngemplong
pluk murag
pok ngomong
prung ngamimitian
pudigdig ambek
rap dibaju
reg eureuin
regot (rot) nginum
rekét sora panto
réngkénék ngigel
rep tiis/ jempe
reup poek
reup sare
rob ngarogrog
rup dirungkupan
sebrut narajang
sedut/ dut hitut
segruk ceurik
seguk sora kolécér
semprung pegat
sirinting/ sirintil nyampeurkeun
sruk-srék sora ragaji
térékél naék
trét nulis
trong kohkol
http://manuskripkesunyian.wordpress.com
-
Arsip
- Agustus 2017 (2)
- April 2015 (1)
- Februari 2015 (2)
- September 2014 (1)
- Agustus 2014 (2)
- Desember 2013 (2)
- September 2013 (1)
- Juli 2013 (2)
- April 2013 (1)
- Maret 2013 (1)
- Desember 2012 (2)
- Oktober 2012 (2)
-
Kategori
-
RSSEntries RSS
Comments RSS

robotstxt: allowed

filter: keep


text:
CARITA WAYANG
Déwi Setiawati, putra raja ti Wirata. Mangsa yuswana manjing rumaja, anjeunna kapaksa ngantunkeun nagara, pédah isin ngagaduhan salira bénten ti nu sanés, bau salirana. Nya anjeunna tatapa nu lami kacida. Nuju tatapa anjeunna kasumpingan ku hiji bagawan nu tiasa ngalandongan dirina, ahirna Setiawati damang. Minangka pamulang tarima, anjeunna anjeunna kersa nikah sareng Resi Parasara, nu rupana goréng kacida. Sataun ti harita, lahir Abiasa nu gaduh panyawat bau salira ti ibuna, goréng rupa ti ramana. Matak jabng bayi téh dicandak ku ramana sina ngabagawan janten resi, sarta mirak heula istrina, Setiawati.
Saparantos rarandaan, Setiawati ditikah ku Prabu Santanu. Gaduh putra dua pameget, nya éta Citranggada sareng Citraséna, mung duanan gé teu panjang yuswa. Tapi Citrséna mah kantos nikah ka Ambika sareng Ambalika, nu ahirna Ambika sareng Ambalika ditikah ku Abiasa.
Ti Ambika, Abiasa kagungan putra pameget nu lolong ti barang lahir, jenenganana Destarata. Ti Ambalika gé gaduheun putra pameget nu jenenganana Pandu Déwanata.
Hasil babadantenan nu payus janten raja di Astina téh, pandu Déwanata. Setiawati nétélakeun yén calon raja téh kedah énggal-énggal gaduh bojo.
Kaleresan di negeri Madura aya tilu kembang sosoca nu disayémbarakeun. Ku kasaktia Bisma, éta tilu kembang sosoca téh tiasa diboyong ka Astina, nya éta Déwi Kunti, Déwi Madrim, sareng Déwi Gandari.
Bisma nyaurkeun yén tina salhsawios nu tilu téh, hiji bakal janten bojona Déstarata. Kunti sareng madrim ku Bisma teu kénging dangdos sataker kebek, malah kedah dibalur ku babauan sapertos tarasi. Ari déwi Gandari mah kedah sarareungit, sareng dangdos anu saé. Ku ayana kitu Déwi Gandawi ngaraos diwilah-wilah ku kanyaah Bisma.
Ahirna Gandari nu kapilih ku Déstarata, Kunti sareng Madrim ditikahkeun ka Pandu Déwanata. Rasa nyeri haté nu kacida, Gandari ngedalkeun pacaduan yén moal ningal alam dunya saméméh mulangkeun kanyeri, sakantenan nandakeun kasatianana ka carogé, anjeunna mengker socana kalayan mundut ka déwa supados dipasihan putra saratus. Pamundut Gandari ku déwa ditedunan.
Kacarioskeun Pandu palastra, numutkeun adat karaton KUnti sareng Madrim kedah labuh geni, tapi nu diputuskeun labuh geni téh Madrim. Kunti mah kedah ngurus putra Pandu nu lima, tilu ti Kunti nya éta Yudistira, Bima, sareng Arjuna, dua ti Madrim, nya éta Nakula sareng Sadéwa dulur sakembaran.
Kakawasaan samentawis dicepeng ku Déstarata. Anjeunna diosol-osol ku garwana ulah masrahkeun kakawasaan ka turunan Pandu. Numawi waktos Déwi Kunti sareng putrana nu lima diusir ti karaton, teu tiasa kukumaha nurut kana kahoyong bojona.
Hal ieu kabireungeuh ku Bisma, kukituna anjeunna tékad ucap bade nurunkeun kasakténna ka katurunan Pandu nu lima, dinamian Pandawa. Ari Déwi Gandari hirup suka bungah di karaton sareng saratus putrana nu namina Kurawa.
Belum ada komentar.
Tinggalkan Balasan
-
Arsip
- Agustus 2017 (2)
- April 2015 (1)
- Februari 2015 (2)
- September 2014 (1)
- Agustus 2014 (2)
- Desember 2013 (2)
- September 2013 (1)
- Juli 2013 (2)
- April 2013 (1)
- Maret 2013 (1)
- Desember 2012 (2)
- Oktober 2012 (2)
-
Kategori
-
RSSEntries RSS
Comments RSS


text:
Awéwé nu Kabawa Hujan
Carpon: Nazaruddin Azhar
Cakakak manéhna seuri bangun genah. Enya, nyakakak lir nu manggih kabungah taya hinggana. Jep, ngadadak eureun seurina, kerung bari ngadoyongkeun awakna. “Ceuk saha?” pokna bari nunjuk duka téh teuing, tablo sakeudeung, terus ngenyot ududna bari ngaléjég.
Kelepus-kelepus. Haseup nyerebung tina irung. Jiga ratu sihir dina sandiwara, manéhna ngawakwak nyarékan émbér, nu asalna jelema tapi cikénéh disupata ku manéhna. Basa éta émbér dicokot ku nu bogana –tukang parab manuk nu buruan kiosna keur jadi panggung- manéhna nulak cangkéng bari mencrong ka nu keur nyéréngéh.
Cakakak deui seuri. Sorana tarik di antara gerung angkot nu larsup ka éta terminal. Kabaya nu geus kakal ku kokotor, kitu deui samping nu disoléndangkeun, katut buukna nu digelung jucung jeung awakna nu cengkrang, ngawujud jadi waruga nu katémbong lir nu wibawaan basa manéhna ngagedig leumpang meuntas jalan. Nu pasarandog jeung manéhna, gancang maléngkot, nyingkir ngajauhan. Saréréa horéam pagaris jeung nu leumpang bari panonna seukeut niténan kaayaan. Jiga aya nu keur ditéangan, atawa keur ngaroris kaayaan.
Teu lila kadéngé seuri ti kajauhan. Jigana keur aya di gang nu brasna ka lebah masigit. Jol deui, leumpang ngagedig bari ngecewis. Rég ngarandeg, nyarita semu ogo ka tukang béca nu kadon nyenghél da digonjak ku nu séjén. “Matak gé ulah telat méré napkah…hahaha”
Éta awéwé téh milu seuri, mani ngalageday. Bep répéh bari ngacungkeun curuk leungeun katuhuna. Panonna ngadilak ka nu cikénéh nyarita. Rét ka tukang roko, ngacungkeun jempol bari kelepus udud. Pok nyarita ka wadah runtah. Wadah runtah téh dipapatahan jiga keur mapatahan jalma nu goréng lampah. Regot nginum ci akua tina wadah runtah éta. Kelepus deui. Ngajangilek ka kenék angkot nu ngaliwat ka hareupeunana. Kuntung dilepéhkeun kana cikolombéran. Gandeuang leumpang.
Kadéngé aya nu keprok bangun suka. Kadéngé nu seuri, nyeungseurikeun tingkah manéhna. Nyeungseurikeun nu gélo, sakumaha kabiasaan jalma nu nyebut dirina waras.
Di terminal angkot éta mah ukur manéhna nu gélo téh. Enya si awéwé éta, nu ceuk taksiran nu leukeun, umurna moal kurang ti 40 taun.
Saurang gé nu matuh jeung larsup ka terminal bari kungsi panggih jeung manéhna, taya nu wawuheun ka manéhna téh. Teuing embung ngaku meureun hiji dua mah, yén manéhna apal, atawa mémang taya saurang gé nu wawuheun ka éta awéwé nu kiwari keur usaha satékah polah nyarékeun buntelan kérésék na aisanana.
Gék manéhna diuk dina témbok sisi solokan, handapeun ténda kios kosong. Kadéngé ngahariring bari ngéyong téh. Paromanana ngadadak alum. Najan katémbong kotor beungeutna, tapi ari paroman nu ngemu kasedih mah tangtu bakal kaciri ku nu ngaliwat tur sakedapan ngarérét ka manéhna.
Lila cicing di dinyana téh. Rada buni da lapak kosong tempat manéhna cicing téh dihapit ku kios tukang buku loak jeung kios jajamu.
Hujan ngeprul deui. Jalan aspal témbong lecir. Haseup nu ngebul tina panyatéan tukang saté madura nu geus sababaraha kali rumahuh alatan cuaca nu teu daék cangra, gancang pisan leungitna dina girimis mah. Kitu ogé seungitna. Tukang béca nukeurkeun ladang ngésang jeung sabatang roko. Jajaran toko teu pati ramé. Angkot tinggeuleuyeung. Sawaréh karosong. Réréana ukur ngakut penumpang hiji-dua. Motor pasuliwer. Sababaraha waktu sakali, sora karéta api ngaguruh. Ngadius ka kulonkeun atawa ka wétankeun. Karasa dina radius dua méteran tina erél mah lemah téh ngageter.
Basa hiji karéta ngaliwat, ku manéhna dirérét, da tempat cicingna téh teu jauh ti erél, ukur tilu méteran anggangna, kahalangan ku solokan. Manéhna ngalimba bari ngéyong buntelan kérésék nu terus dicium ku manéhna bangun deudeuh.
Sada aya sora nu ngahariring ti langit. Sora nu galindengna matak tibelat. Sora nu éta, nu geus teu salah deui sora urang langit téa. Nu bageur. Nu sok meper karungsingna ku hariring. Manéhna gancang cengkat, bari nangkeup aisan, kojéngkang ka luar, terus tanggah. Nyéh seuri. Kiceupna rada anteb meunang sababaraha kali mah. Ngagupaykeun leungeunna ka nu keur imut di langit, nu keur ngeprulkeun girimis sangkan beungeutna kabaseuhan. Sangkan kekebul dina beungeutna kaberesihan. Bakat ku suka narima girimis paméréna, manéhna calangap. Heureuy ti dituna mah, api-api ngaleguk girimis, sangkan nu di langit apal yén girimisna téh katarimakeun pisan ku manéhna.
Manéhna ngagupaykeun leungeun deui. Gupay nuhun. Léos deui ka urut diukna tadi. Bréh katémbong nu keur diuk. Manéhna rada ngarénjag, nénjo aya jalma dina tempat diukna téh. Tapi sanggeus sidik mah, yén nu diuk téh lain sasaha, manéhna nyéréngéh. Malah terus galécok ngajak ngobrol.
Nu keur diuk atuh daria pisan ngawangkong jeung manéhna téh. Sagala dicaritakeun, tepi ka manéhna bisa apal sagalarupa kajadian dina kahirupan nu keur lumangsung kiwari. Kitu deui manéhna, malah bari pepeta, sakapeung lajag-léjég, sakapeung rengkuh, ngalengis, seuri, ngabarakatak, nyakakak, samutut, molotot, melong sinis, lewa-lewé, nerangkeun kumaha rarasaanana salila ngalalakon di dunya nu pinuh ku jalma kurang saeundan, jalma-jalma nu teu pupuguh sok nyeungseurikeun manéhna, najan manéhna keur ngararasakeun kasedih nu rohaka. Persis aktor nu geus hatam perkara obahna karakter, saluyu jeung gurat naskah. Kahayangna saban kalimah ditandeskeun ku sikep jeung paroman nu anteb sangkan leuwih écés tur pertéla. Da dina enyana atuh, nu diajak nyarita gé katémbongeun ku manéhna saregep pisan ngadéngékeunana téh. Malah ngéngklokan, boh ku carita, boh ku reundeuk taktak atawa seuri, mun aya carita nu pikayungyuneun nu kadéngé ku manéhna.
Aya sajamna ngobrol téh. Malah bisa jadi leuwih ti dua atawa tilu jam, atawa sapeupeuting, mun seug nu diajak nyaritana teu robah deui jadi kardus. Kardus urut manéhna peuting tadi nyumput. Kardus leutik sabenerna mah, urut mi instan, tapi cukup wé keur nyumputkeun sirah mah, basa aya naga ngaliwat tina panto mini markét, terus ungas-ingus jeung sesegor di jalan, saméméh kagiles ku roda tukang bajigur tepi ka penyék jadi sapatu butut.
Mindeng pisan panggih jeung nu ahéng téh. Boh sato boh mahluk séjén. Basa subuh-subuh mah, kira janari leutik kétang, teu gugur teu angin ngadadak aya barisan tentara maranggul bedil jiga rék maju ka pangperangan. Sora sapatuna tingkedepruk matak keueung. Geueuman. Keur jempling kitu atuh, manéhna tangka ngoréjat keur nyarékeun buntelan kérésék gé, gancang cengkat terus ngahormat. Pasukan tentara téh leumpangna beuki anéh, da jiga nu keur mapay tangga. Ngaleut ka luhur, beuki jauh, terus mencar jiga lalay.
Geus teu anéh panggih jeung jalma-jalma nu beungeutna parétot gé, tepi ka manéhna genah seuri. Atawa ningali mahluk nu terus igel-igelan tur awakna teu mangrupa. Réa pisan nu gélo téh, gerentesna. Naha dunya téh rék sina pinuh waé ku nu gélo? Manéhna ngagerendeng bari ngadu’a satékah polah sangkan manéhna teu kabawa ku sakaba-kaba.
Reup peuting, hawa beuki tiris. Girimis robah jadi hujan. Aya kilat malah, tepi ka tukang béca ngariuhan handapeun palapon toko. Tukang dagang sawaréh nutup kiosna, terus mulang. Angkot jeung mobil lianna beuki arang. Motor les pisan. Nu aya ukur cileuncang.
Hujan bener-bener keur dicicikeun ti langit. Banjir cileuncang. Terus banjir enyaan. Malah teu kungsi lila terminal téh robah jadi talaga. Jadi laut. Manéhna gancang naék kana témbok sisi susukan. Cai beuki luhur. Kapaksa manéhna meuntas ka téras toko. Tapi cai beuki lebleban. Hujan jiga nu keur ngumbar amarah, ngumbar pangawasa jeung kasaktianana ngarobah kaayaan sangkan sakabéh tempat kakeueum jadi lautan. Manéhna terus naék ka tempat nu luhur, tapi cai terus ngudag. Manéhna ngagorowok ka urang langit sangkan teu heureuy kamalinaan.
Ahirna mah teu walakaya. Manéhna kakeueum semet beuheung. Hadéna katémbong aya parahu ti kajauhan. Manéhna gugupay bari satékah polah ngojay sangkan awakna teu tilem..
Parahu nyampeurkeun manéhna. Jalma nu dina parahu, nyodorkeun leungeun sangkan manéhna bisa hanjat. Beuki écés, najan remeng-remeng gé, yén terminal téh geus leungit. Kota geus carem kakeueum ku cai. Manéhna kacida pisan nganuhunkeunana ka nu boga parahu, nu terus ngangkleungkeun parahuna teuing ka mana ngangkleungna. Manéhna bungah lantaran kajait tina balai.
Ti harita manéhna teu katémbong deui kumelendang di éta terminal téh. Tapi taya saurang gé nu ngarasa leungiteun. Saban jalma teu kungsi aya nu mikiran, ka mana jeung kumaha nasib si awéwé nu seurina sok nyakakak téh. Lantaran dina kanyataanana, saréréa nu hirupna suméndér kana kasibukan éta terminal, geus teu bisa ngitung sabaraha urang nu jiga éta awéwé, boh awéwé boh lalaki, nu ujug-ujug aya di éta tempat, terus ilang. Piligenti milu ngawarnaan kaayaan.***
Tasikmalaya, 8 April 2010
Kantos dimuat dina majalah Cupumanik
Posted on 16 September 2010, in carpon. Bookmark the permalink. 3 Komentar.
-
Hade pisan ieu carita.
kuring resep pisan kana ieu carita kang Azhar..
hebat lah…
-
Sumpah, ieu carita hade pisan..
hahaha…
Teu kuat hayang seuri euy…
Nuhun ah, Kang…
-
wowwwww
Cae puican oyy!


text:
Dina Lapak
Fiksimini Basa Sunda
Fikmin # Tepung Panungtungan #
Anjeun nyieun sagala rupa jadi éndah, sakecap kanyaah jadi sagara nu guligah. Anteng kuring lalayaran, mapay pulo nu pinuh mangrupa cinta.
“Kuring jalma nu rayungan, bisa waé isuk jaga ieu sagara nyaatan” Ceuk anjeun bari seuri nyeuleukeuteuk. nyimpen kahariwang nu mokaha dina rasa.
Antara sagara jeung basisir, urang tepung na simpéna haté.
Nyawang jaga jeung pagéto, boa kuring jadi korban dina galura nu bakal dijieun ku anjeun.
Pileuleuyan, kajeun teuing ngojayan sagara daripada ngangkleumg tanpa tujuan. Peun!


text:
Dina Lapak
Fiksimini Basa Sunda
Fikmin # Resi Bhisma Palastra #
Perang poé katujuh beuki campuh. Beuki beurang wadya balad Amarta beuki kadéséh jajatén. Kasaktén Resi Bhisma hésé dibendungna. Panahna nyasaak pihak Amarta. Para Pandawa teu manggapulia.
Gorowok Resi Bhisma nyarita,”Hé anak-anak Pandu..! Gancang nyerah aranjeun. Sabab, moal aya manusa nu bisa ngéléhkeun kaula.” Barang ngadéngé kitu, gajleng Sri Kresna luncat tina karéta perang Arjuna. “Kaula bisa ngéléhkeun anjeun..! Malahan pati anjeun aya dina leungeun kaula..,” bari ngarawél gilinding roda karéta. Anéh pisan. Roda nu sakitu beuratna. Ngan dijungjungkeun ukur ku curuk leungeun katuhuna. Roda muter. Ngahiung. Cahayana mancawura ka sakuliah Padang Kuru Sétra.
Resi Bhisma pucet. Reuwas. Rumasa ujub takabur. Nyarita kacalétot.
“Kasombongan anjeun jadi sabab datangna pati,” saur Sri Kresna bari mencrong Resi Bhisma nu hareugeueun. Teu jauh ti médan perang, Dipati Karna keur ngaberesihan Konta. Duka kunaon tombolna kapencét teu kahaja. Dihin pinasti kersa Hyang Domampara. Konta ngabelesat nuju dada Resi Bhisma. “Thooobbbaaaat…!” sorana ngaweuhan ka langit pingpitu.


text:
Basa bulan beureum burahay dina dada manéhna, ramo-ramona ngaranggeum sapasang aksara. Alif nu ngoléang tina régang-régang nu ngarangrangan teu kungsi kabaca, ba jeung ta teu kungsi kaéjah dina sumbangna rasa, ngageuri dina aksara nun nu ngoléang tina raheutna rasa.
Dirina ngan wasa ngaji dina galindeng haleuang tembang nu ringrang hariwang, nyulusup ka lebah sela-sela pananggalan nu ngoléang ka lebah ngahgarna rasa. Nu lana ngan ukur angka-angka nu ditandaan ku cakra, najan saheulaanan tapi karasana nyata.
Bulan beuki beureum burahay ngambang dina angkleungan méga-méga malang, marengan lelembutan kumalayang ka lebah samarna kahayang, muru simpéna mumunggang kamelang, dihiap-hiap sangkan ngababakan dina pangancikan nu maneuh.
“Duh, naha bet kieu jadina, ti unggal madhab loba musapir nagih jangji nu kabawa dina ngelunna parukuyan rasa nu pinuh ku galindeng doa-doa…” gerendengna marengan gumuruh jeroeun dada nu taya reureuhna.


text:
Aya saabrulan cucurut bikang balik arisan. Di satengahing perjalan galecok ngobrol.
"Bulan hareup pun anak nu awewe rek kawin. Alhamdulillah, pisalakieunana teh pilot," ceuk cucurut bikang nu rada lintuh nyarita ka baturna.
"Kawin ka pilot ? Asa teu ngandel ?" tembal cucurut bikang nu sejenna.
"Naha make teu ngandel, yeuh tempo fotona !" ceuk cucurut nu rada lintuh bari nyokot foto tina loketna, song diasongkeun ka babaturanana.
"Mana pilot ? Lain pilot, ieu mah ... lalay ?" tembal baturna bari ngehkey seuri.
"Ema, ari nu melak pare saha ?" ceuk Ocad nanya ka Ceu Ikoh.
"Patani," tembal Ceu Ikoh.
"Ari nu ngala lauk di laut, terus dijieun asin saha ?"
"Nelayan,"
"Ari nu ngajarkeun jalma jadi pinter saha ?"
"Guru,"
"Ari nu nganteurkeun urang ka tempat anu jauh saha ?"
"Supir,"
"Ari nu mantuan Ema ngalahirkeun saha ?"
"Paraji,"
"Ke, geuning kabeh ge batur nya ? Terus ari Si Bapa gawe naon bae atuh ?" ceuk Ocad bari kerung.
"Ema, ari Ocad asalna ti mana ?" ceuk Ocad nanya, bari melong beungeut Ceu Ikoh.
Ceu Ikoh teu waka ngajawab, kalah silih pelong jeung Kang Suryana.
"Kieu, Cad. Asalna mah Bapa teh kawin ka Ema. Terus Ema teh kakandungan. Ari nu nyababkeun kakandungan teh tepungna bapa sareng ema. Ocad teh dikandung dina jero beuteung Ema lilana salapan bulan, nya lahir Ocad," ceuk Kang Suryana mangnembalankeun.
"Ih, geuning saur Ceu Tini mah asalna ti Tasik ?" tembal Ocad semu bingung.
"Abdi mah muji, ningal Bapa sareng Ibu, ti barang lebet ka mall teras pacepeng-cepeng panangan. Leres-leres nembongkeun kulawarga anu harmonis," ceuk saurang satpam di hiji mall nyarita ka Kang Suryana jeung Ceu Ikoh anu leumpang bari pacekel-cekel leungeun.
"Ih, pacekel-cekel leungeun teh lain dumeh harmonis, sabab lamun leungeun Bapa dileupaskeun, si Ibu mah bakal terus balanja," tembal Kang Suryana bari beuki pageuh nyekelan leungeun Ceu Ikoh.
Geus jadi kabiasaan, lamun hayang sapatemon teh Kang Suryana sok noel Ceu Ikoh bari ngaharewos "Urang teteleponan yu !". Tapi lantaran pasea jeung geus saminggu teu patanya, waktu aya kahayang, Kang Suryana nitah ka Ocad, pokna "Ka indung maneh bejakeun, Bapa hayang nelepon kituh !".
Teu kungsi lila Ocad geus norojol deui, "Ceuk Si Ema, moal bisa nelepon Pa, sabab euweuh sinyal ?" ceuk Ocad laporan.
"Mun kitu, bejakeun ka indung maneh, Bapa rek nelepon di luar we ?".
Buru-buru Ocad nyampeurkeun Ceu Ikoh nu keur masak di dapur. Teu lila nepungan deui Kang Suryana, terus laporan.
"Ceuk Si Ema, lamun Bapa bener-bener rek nelepon di luar, cenah Si Ema sakalian rek muka wartel !"
Waktu kotak sumbangan ngaliwat ka hareupeunana, Kang Suryana ngusiwel ngaluarkeun dompet, nyokot duit rebuan salambar, terus diasupkeun kana kotak. Memeh kotak diiderkeun deui ka nu sejen, aya anu noel ti tukang bari ngasongkeun duit ratusan rebu dua lambar. Bari nyerengeh, Kang Suryana nampanan eta duit, terus diasupkeun kana kotak.
Rengse Jumaahan, Kang Suryana nanya ka jalma nu tadi ngasongkeun duit tea. "Naha mani ageung-ageung teuing ngalebetan kotak sumbangan teh ? Mani dua rartus rebu ?"
"Ih, da sanes artos abdi. Apan eta artos teh ragrag tina loket Bapa," ceuk eta jalma nerangkeun.
Kang Suryana ngadadak puyeng, terus pingsan di emper masjid.
"Ustad, abdi bade naroskeun. Apan Ustad kantos nyebatkeun yen kanyaah pangeran teh aya anu didugikeun ka urang dina bentuk ujian. Tah, waktos abdi kamari udur saminggu, naha eta teh mangrupa kanyaah pangeran anu didugikeun ka abdi dina bentuk panyakit ?" ceuk Kang Suryana nanya ka Ustad.
"Ih, sanes. Eta mah bentuk kanyaah pangeran ka dokter, supados nambihan pangasilanana," tembal Ustad daria naker.
"Ocad, geuning anak ucing teh paeh ?" ceuk Kang Suryana siga nu kaget.
"Apan ku abdi diseuseuh, eh ... dimandian ngangge rinso," tembal Ocad.
"Naha nepi ka make paeh kieu ?"
"Waktos nuju dirinsoan mah teu nanaon, mung waktos nuju dipeureut, eta anak ucing ujug-ujug paeh" ceuk Ocad daria naker.
"Naon nu karaos teh ?" ceuk dokter nanya ka Kabayan.
"Abdi teh gaduh kabingung, unggal tabuh 6 enjing-enjing sok kahampangan ?" ceuk Kabayan bari neuteup beungeut dokter."
"Ih, eta mah normal ?"
"Sareng unggal-unggal tabuh 7-na, abdi sok kabeuratan ?"
"Eta oge normal. Kahampangan sareng kabeuratan anu lancar, nuduhkeun sistim pencernaan sareng metabolisma awak urang sae. Teu kedah dijantenkeun masalah ?"
"Ari kanggo abdi mah janten masalah ageung Dok, margi abdi gugah bobona tabuh 9 !" ceuk Kabayan siga nu era.
Waktu Ocad keur marab domba, jol Pa Camat.
Pa Camat : Sok diparab naon dombana, Cad ?
Ocad : Domba nu hideung atanapi nu bodas, Pa ?
Pa Camat : Nu hideung ?
Ocad : Sok diparab jukut.
Pa Camat : Ari nu bodas ?
Ocad : Sami, sok diparab jukut.
Pa Camat : Sabaraha kg beuratna, Cad ?
Ocad : Domba nu hideung atanapi nu bodas, Pa ?
Pa Camat : Anu hideung ?
Ocad : Nu hideung mah 40 kg.
Pa Camat : Ari nu bodas ?
Ocad : Sami, 40 kg.
Pa Camat (keuheul) : Ke, naon sababna unggal ditanya ku Bapa Ocad sok nanya deui anu hideung atawa nu bodas, geuning jawabanana mah sarua ?
Ocad : Ih, apan benten nu gaduhna. Ari nu hideung mah domba nu abdi.
Pa Camat : Ari nu bodas ?
Ocad : Sami, nu abdi keneh.
Kabayan boga niat hayang nyandung. Lantaran ngomong satarabasna mah bisi Nyi Iteung ngambek jeung teu ngidinan, nya nulis sajak. Unina:
Iteung, beubeulahan hate.
Upama Iteung teh bumi, nya Akang panonpoena anu nyaangan unggal waktu.
Mangka inget, Akang anu salawasna nyorotkeun cahaya
kadang-kadang ngalantarankeun bumi silo.
Saterusna akang perlu nyebutkeun, yen Gusti Alloh teh teu nyiptakeun bumi wungkul, tapi jeung planet-planet nu sejenna.
Eta planet teh sami, pada-pada perlu kasinaran.
Jadi, Iteung sing rela upama Akang boga maksud hayang nyinaran
planet nu sejenna.
Kanyataan kitu teh mangrupa kodrat, nu kudu ditarimakeun ku Iteung.
Sabada maca eta sajak, gutrut Ceu Iteung ngajawab ku sajak deui. Unina:
Kang Kabayan, panutan Iteung.
Upami Akang leres panonpoe anu salamina nyumirat ka satungkebning bumi kalawan adil, Iteung rela cahaya Akang disumorotkeun ka planet nu sanesna.
Namung Iteung apal, gagaduhan Akang mah apan sanes panonpooe, mung saukur LILIN PONDOK, anu nyaangan kamar urang oge kakalicesan, lir bohlam 5 watt.
Kacindekanana, upama Akang rumasa mung gaduh LILIN PONDOK, ulah nyoba-nyoba hayang nyandung, bisi DIKETIG !!!
"Mogok, Pa ?" ceuk Ocad nanya ka bapa-bapa anu keur menerkeun mobilna.
"Enya, setirna ngala ka kenca," tembal eta bapa-bapa.
"Ih, sae keneh ngala ka kenca setir mah. Janten upami ti Bandung Bapa bade ka Garut, ke mobil teh bakal dugina ka Sumedang. Tah di Sumedang Bapa tiasa ngaborong tahu," ceuk Ocad teu kireum-kireum.
"Ari Ujang kungsi dibanting ku koncri roda ?" ceuk eta bapa-bapa siga nu napsu.
dikutip ti http://www.poztmo.com/2013/04/cerita-lucu-bobodoran-sunda.html


text:
Alloh marentah ka urang supaya ngalaksanakeun parentah Alloh, sabab Alloh anu marentah dina waktu sajero hirup di dunya. Alloh ngancam ka urang, lamun anu dipigawe lain pedah Alloh anu marentah, lawang langit moal kabuka, surga moal kaasupan. Kalolobaan urang teu ngalaksanakeun parentah teh ku pedah urang mangeran deui kasalian Alloh leuwih ngagugu ka salian Alloh leuwih ngamulyakeun ka salian Alloh.
PENJELASAN.
Dawuh Alloh dina al-Quran surat ar-Rum ayat 30:
فَأَقِمْ وَجْهَكَ لِلدِّينِ حَنِيفًا ۚ فِطْرَتَ اللَّهِ الَّتِي فَطَرَ النَّاسَ عَلَيْهَا ۚ لَا تَبْدِيلَ لِخَلْقِ اللَّهِ ۚ ذَٰلِكَ الدِّينُ الْقَيِّمُ وَلَٰكِنَّ أَكْثَرَ النَّاسِ لَا يَعْلَمُونَ
Dina ayat 40 surat al-A’rof Alloh :
إِنَّ الَّذِينَ كَذَّبُوا بِآيَاتِنَا وَاسْتَكْبَرُوا عَنْهَا لَا تُفَتَّحُ لَهُمْ أَبْوَابُ السَّمَاءِ وَلَا يَدْخُلُوونَ الْجَنَّةَ حَتَّىٰ يَلِجَ الْجَمَلُ فِي سَمِّ الْخِيَاطِ ۚ وَكَذَٰلِكَ نَجْزِي الْمُجْرِمِينَ
Dasar urang dihirupkeun ku Alloh ayeuna di dunya, prinsip urang hirup di alam dunya anu ayeuna parantos ditangtukeun ku Alloh. Hirup di alam dunya jeung sosial masing-masing. Tangtu petani jeung dunia pertanianana, pedagang jeung sakabeh kagiatan dagangannana, pejabat jeung sagala tugasna.
(اللَّهُ خَالِقُ كُلِّ شَيْءٍ وَهُوَ عَلَى كُلِّ شَيْءٍ وَكِيلٌ " (الزمر:62)
“Teu aya hiji perkara anu diluar katangtuan Alloh, Alloh anu ngadamel kana sagala hal".
Aya sababaraha model kahirupan kelompok manusa, sadayana oge Alloh anu ngadamel termasuk kana فِطْرَتَ اللَّهِ الَّتِي فَطَرَ النَّاسَ عَلَيْهَا ۚ . Manusa anu interaksi dina ekonomi, politik, pertanian, sebagai mahkluk sosial, budaya anu beda-beda, adat anu macem-macem eta teh kahirupan anu ku Alloh ditangtukeun. Maka فَأَقِمْ وَجْهَكَ لِلدِّينِ حَنِيفًا ۚ , Sadayana henteu aya anu henteu katepi ku parentah dasar hirup eta.
Saorang Pajabat, ku jabatanana kudu jadi pendorong kayakinan diri ka Alloh, jabatan kudu jadi pangdorong pikeun diri ningkatkeun kualitas dipayuneun Alloh. Anu dagang, ekonomi dagangna oge kudu jadi pangdorong pikeun diri, jadi manusa anu berkualitas dipayuneun Alloh. Nyakitu deui patani , TNI, polisi, kiyai, santri sadayana ge sami.
Kagiatan, kabiasaan kelompok naon bae anu melekat ka diri urang, sadayana dasar parentah ti Alloh. Kudu diperlakukeun bener, anu imbasna ka diri leuwih cenderung dengdek kana agamana Alloh, leuwih milih kana kayakinan dirina ka Alloh. Tangtu sebuah kayakinan teh awal manusa bersikap. Sebuah keyakinan bisa terbukti tina sikap jeung prilakuna, lamun omongan teu akur jeung buktina berarti bohong. Naon anu diucapkeun, naon anu ditekadkeun, kudu akur jeung naon anu dilakukeun, anu kitu ngarana bener. Lamun teu kitu, bohong ngarana.
Contoh, jalma ngarekeun kuring sieun ku hileud eta acan bukt. Bere hileud, lamun dibere hileud lumpat maka bener jalma etan sieun ku hileud. Tapi lamun ngomong nyebut sieun ku hileud, dibere hileud malah di oprek, eta mah omongannana bohong.
Alloh pangeran, anu ngayakeun, anu marentah, anu ngalarang maka فَأَقِمْ وَجْهَكَ لِلدِّينِ حَنِيفًا ۚ sagala sikap jeung prilaku kudu menang sumber tidinya. Kupedah mangeran ka Alloh, ku pedah Alloh anu marentah, kuring migawe pedah diparentah. Kulantaran Alloh anu ngalarang, kuring henteu migawe kupedah dilarang ku Alloh.
Contoh puasa bener-bener mangrupakeun mutaba’ah ka Rosul lain hayang begang. Puasa mutlak ibadah ka Alloh lain nyingkahan tina panyakit.
Tangtu dina suroh Yunus ayat 58, Alloh ngadawuh:
(قُلْ بِفَضْلِ اللَّهِ وَبِرَحْمَتِهِ فَبِذَلِكَ فَلْيَفْرَحُوا هُوَ خَيْرٌ مِمَّا يَجْمَعُونَ (58
Saur Ibnu Athoilah jalma anu geus konstan dina ngalaksanakeun hirupna teh aya dina kaayaan kupedah parentah jeung larangan, maka teu aya kabahagiaan anu sejen, puncak kabahagiaan, kasuksesan hirup justru datang dina nalika proses diri keur ngalaksanekeun parentah, dina proses diri keur ngahindar dina anu dicarek ku Alloh, eta kabahagiaan anu paling utama jang urang anu mangeran ka Alloh, anu yakin Alloh pangeran, anu yakin Alloh marentah, Alloh teh anu ngalarang.
Anu jadi masalah nyaeta saeutik manusa anu bisa hirup model kitu, lolobana mah kaluar tina katangtuan eta. Make tiung kupedah nutupan aib dina sirah, puasa kupedah hayang bebas tina kolestrol nurunken lemak. Loba parentah Alloh anu dilakukeun tapi lain kupedah Alloh anu marentah. Loba ngahindar tina anu dicarek ku Alloh tapi prinsipna lain kupedah Alloh anu ngalarang. Naon sababna? وَهُم مُّشْرِكُونَ lolobana manusa didinya kajebak, hirup dikomando lain kuparentah jeung larangan. Saha anu ngomando? Nya tangtu lamun lain Alloh, emosi jeung syetan anu ngomandona.
Saperti urang geus uninga sadayana, bahwa komando anu ngalaksanakeun parentah leungeun jeung suku urang, anu marentah urang usik, anu marentah urang ngeksekusi teh sabab Alloh anu marentah, lain asumsi pamikiran anu kadorong emosi. Sedengkeun aya warning ti Alloh
إِنَّ الَّذِينَ كَذَّبُوا بِآيَاتِنَا وَاسْتَكْبَرُوا عَنْهَا
“Manusa anu sombong, sombong ngarasa leuwih mampu tibatan Alloh, buktina leuwih alus ninggalkeun Alloh sabab keur ngalaksanakeun gagasan anu keur dipikiran sorangan, sombong dipayuneun Alloh.”
Alloh ngagero tuluy ngabaikeun panggero Alloh sabab embung diganggu da keur enjoy jeung naon anu aya dina pikirannana. Jauh ninggalkeun Alloh sabab ngungudag asumsi pamikiran, mangkat ninggalkeun pangeran sabab leuwih kaharti keneh anu aya dina pikiran dirina.
Nah jalma anu model kitu:
1. Didunyana moal terbuka kahirupan anu nyata pikeun dirina.
Dimana wae cicing bakal jadi manusa anu keur ngarantau, dinu caang bakal ngarasa poek, dina poek bakal ngarasa caang, batur tiris manehna hareudang, batur hareudang manehna tiris, dunia henteu bisa dinikmati kudirina.
Ongkoh nafas kaluar-kajero tapi teu ngemplong kana dadana, nafas mah dikaluarkeun-dikajerokeun tapi henteu matak cukup oksigen anu dibutuhkeun ku jantungna, eungap we karasana. Maka hirupna terombang-ambing naon anu dipimilik ku dirina. Sakabeh anu dipimilik heunteu jadi sumber kabahagiaan malah jadi sumber beban pikeun dirina. Dibere duit beurat teu bisa usik sabab beurat kuduitna. Dibere jabatan teu bisa migawe anu sejen, sabab ngarasa beurat kujabatannana. Katindes ku kahirupan dunya. Dunya anu kuduna ditumpakan, pikeun jalma nu kitu mah malah dipapanggul.
2. Surga lain jang manusa anu model kitu.
Kudu bungah manusa anu ku Alloh ditempatkeun jadi manusa anu tukang imtisal jeung ijtinab, terserah naha eta dorongan sanubari atawa dorongan jalma sejen, naha aya dina kaayaan kapaksa atawa lain kupedah kapaksa.
Kuhal sakitu, anu kudu diwaspadai jeung anu perlu dicermati ku urang nyaeta jaga, waspadai diri bisi leuwih ngamulyakeun diri tinimbang Alloh, leuwih ngagugu ka diri dari pada ka Alloh, leuwih ngahargaan diri dari pada ngamulyakeun Alloh. Manusa loba keneh anu kitu dari pada ngarasa dirina jadi hamba anu hina dipayuneun Alloh.
Mudah-mudahan nasehat Ibnu Athoilah intina kabahagiaan anu sejati, abadi jeung nyata nyaeta manusa anu keur ngalaksanakeun parentah kupedah diparentah ku Alloh, jalma anu ninggalkeun larangan kupedah dilarang ku Alloh lain kupedah anu sejen. Dimana manusa geus wani ngalakukeun hiji perkara nepi ka ninggalkeun parentah Alloh kupedah enjoy keur ngalaksanakeun parentah pribadina, maka ancaman Alloh di dunya-na langit moal kabuka, dina harti moal meunang kahirupan anu bungah di dunya-na, diakherat surga teu bisa diasupan kujalma model kitu.
Notulen: Arul,


text:
Dinar: "Hidup Persib.... hanjakal ngalawan Bandung Raya teu metu wae kumaha atuh.... ari ngalawan Ajax mani tegep"
Josia: "Hade euy si tantan..... kade eta ulah sok babarian diganti.... jaba urang Bandung asli Tantan mah.... Hidup PERSIB"
rudi: "-Kami Nyantai Tapi Naluri Pembantai -Kami Brutal Tapi Punya Moral -Kami Sadis Tapi Romantis -Kami Ditakuti Tapi Tak Selalu Menyakiti ... -Wajah Boleh Ancur Tapi Hati Siap Tempur -Kami Jujur Gak Kenal Kabur -Muka Seram Bukan Berarti Masa Depan Suram -Kami Tak Akan Gentar Demi Berkibarnya PUTIH*BIRU -Jayalah PERSIB KU!! -Jadikan dunia menjadi Lautan BIRU Rek menang rek eleh hate urank ttep biru"
Alex: "naha meni mindeng digunta-ganti bae pamaen Persib teh Kang Janur.... Kudu ngamimitian deui ti mimiti meureun sosialisasina oge "
diana sasmini: "Hidup Persib Hidup PERSIB Sakali PERSIB TETEP PERSIB EUYYYY"
Cutek: "sok atuh Mang Janur, sing Juara 1 musim hareup lah aing ngah mani hararese hayang jadi juara teh.... ieu teh PERSIB euy.... lain tim abal2"
Firman: ""Isukan mah kudu menang sib, masing maen jeng batur salembur ge tong asa-asa. elehkeun PBR 5-0 ge cekap" prung ah.."
Ani Surala: "Sok atuh SIB sing meunang atuh lah... ngarah rada sumanget lalajona yeuhhhh"
Dirga: "pokona Persib Kudu Naek ka Peringkat 2 euuuyyyyyyyy"
Septian: "Hade euy di SundaNews aya jadwal maen PERSIB + klasemen update.... Hidup SundaNews! Hidup PERSIB!"
Sarkim: "Kade poe ieu mah PERSIB kudu meunang ngalawan Persidafon euy.... HIDUP PERSIIIIIIIB..... PERSIB BANDUNG TEA AYUH EUY AING MAH HALAHHH"
dina: "hanjakal basa ngalawan persiram nyaaaa.... duhhhhhhhhhhh padahal pertahankeun meunang"
Setiadi: "Persib nu Urang ! Hirup Persib!"
Asria: "Wilujeng Persib Bandung nu tos juara Celebes .... wilujeng oge ka Jajang Nurjaman..."
Dede: "pokona mah persib weeee... kade poe ieu kudu meunang di ciamis mah"
Cita Prameswari: "PERSIB dikritisi perlu, dipuji perlu... saayana we, ulah kaleuleuwihi ceuk sayah mah..."
Hanhan Juhana: "cik atuh ulah maruji bae, bisi kalalajoanan... mending oge kritisi Persib teh, ngarah leuwih maju... kumaha sih ieu mah, kabiasaan kritis ulah nepi ka robah jadi like this...."
Jeni: "piraku ku Persibangga eleh, Sib??? hayoooo bangkit atuh Persib Bandung"
Arbit: "nu hayang jadi gubenrnur kudu ngadukung Persib Bandung euy... "
TIA: "HIDUP PERSIB BANDUNG..."
Novia: "Wah kang Janur... kedah dileresekeun deui tah... piraku ngalawan tim divisi 1 eleh? ayooo berlatih deui langkung giat ah.... lebar seueur bobotoh nu ngadukung "
uing tea atuh: "pokona mah ceuk uing Persib pasti persib juara kompitisi ayeuna mah heuheuy"
Rita: "Kade ah Kang Janur... ngalawan PSAD geuning siga nu rada abot naker.... Pamugi ditingkatkeun deui kerjasamana di lapangan... Nuhun"
Viking Palembang: "Najan raga Jauh ari Hate cumantel ka Persib"
Somad: "hahay... geuning aya situs sunda euy... hade lah, komo ngadukung PERSIB mah... yakin kmpetisi hareup Persib Juara. Salam kenal ka Bang Enyus ah..."
si Viking tea: "TRIO Kamerun sugan bisa nambah kadigjayaan Maung Bandung, komo lamun aya TRIO BENTANG SUMEDANG mah ..."
Bah Enyus: "Sabaaaar... Cu, da kumaha atuh acan dijadwalkeun. Jaba masih keneh pakepuk ngurus pamaen katingalina teh. Hidup Persib pokona mah, hidup Mesi....! "
Jalak: "dewek lain pendukung Partai Demokrat... tapi dina hal ngaran stadion di Gedebage mah, uing panuju tah kana usul Dede Yusuf, leuwih logis, realistis, jeung wijak GELORA BANDUNG LAUTAN API"
si Viking tea: "Bah enyus, nya iraha atuh persib maen, di dago-dago teh kalah ka ledeng ..."
Bobotoh Kahot: "Bah Enyus, enggal atuh geura pidangkeun jadwal pertandingan Persib. Tos ti kiat yeuh, ti enjing-enjing teu acan emam..."
Jumaah, 05 Désémber 2014 02:44
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09


text:
URANG Desa Cikadu, Kacamatan Nusaherang, Kabupaten Kuningan, nyarebutna teh Carangka “Dedek Merang”, wadah huut, jajabah pare), ngaran pikeun hiji carangka nu dianggap pusaka sarta ngandung karamat.
Eta carangka teh, cenah, minangka warisan ti salasaurang karuhunna, nu kungsi ngaheuyeuk masarakat di eta daerah. Ngan saurang oge taya nu apaleun ngeunaan saha-sahana nu baheula boga eta carangka. Dianggap karamat soteh ku sabab ngandung sajarah nu aya pakuat-pakaitna jeung Desa Cikadu.
Nurutkeun ujaring carita, baheula basa mimiti ngadegna Desa Cikadu, beunang disebutkeun hese neangan jalma nu daek pikeun dijadikeun ngabehi (Kaur Pamarentahan). Nya dina hiji mangsa, aya lalaki ngaliwat mawa carangka, tayohna mah rek ngarit ka kebon.
Satulyna, ku kokolot desa, eta lalaki teh dipegat sarta dipenta sangkan daek dijadikeun Ngabehi. Nya inyana kaligane (ujug-ujug) nyanggupan sarta harita keneh diistrenan jadi Ngabehi Desa Cikadu. Awahing ku ngarasa bungah aya nu daekeun jadi ngabehi, antukna carangkana dirawatan pikeun dijadikeun panineungan. Basa nu nulis ka Desa Cikadu, harita crangka teh aya keneh dirawatan ku S. Anggadipura (55), manten Ngabehi Desa Cikadu. Sabab nu boga hak ngarawatan teh iwal jalma nu keur nyepeng kalungguhan Ngabehi Desa Cikadu. Ngan kusabab basa harita di eta desa tacan aya deui nu jeneng ngabehi, keur saheulanan mah dirawatan ku Anggadipura.
Anggadipura, ngarawatan carangka karamat teh teu boga maksud sejen, kajaba hayang ngamumule banda pusaka warisan karuhunna. Da lamun geus aya deui nu jeneng ngabehi mah, cek Angga, tangtu baris dipasrahkeun deui ka nu hakna. Sabab sing saha nu nampa panen atawa kalungguhan Ngabehi Desa Cikadu, daek teu daek kudu ngarumat kana eta carangka karamat.
Bisa jadi eta teh geus jadi tradisi. Malah keur nu kakara jeneng jadi ngabehi di Desa Cikadu, aya sarat nu kudu dicumponan nya eta kudu nyieun carangka. Boh carangka karamat, boh carangka nu dijieunna, engkena dipasrahkeun deui ka ngabehi anyar, kitu jeung kitu satuluyna.
Teu matak heran lamun harita di imah Anggadipura salian aya carangka karamat, nu saenyana mah ukur rangkayna, aya oge sawatara carangka nu nu kaayaanana seseg keneh, da dijieun samemeh Anggadipura jadi ngabehi.
Nurutkeun pangakuan Anggadipura, salial ngarawatan caarangka karamat, rea hal nu kaalaman ku dirina. Sakapeung mah inyana oge sok ngarasa helok, pangpangna lamun rek aya hiji kajadian nu teu dipiharep ku masarakat. Samemehna sok aya nu ngabejaan boh ngaliwatan ilapat boh ngaliwatan firasat.
Ngan basa nu nulis ngahaja ngolongan kaahengan carangka karamat, Angga teu wani kebat neruskeun obrolanana. Pangna kitu teh, kusabab saban nyabit-nyabit asal-usulna carangka, inyana sok ngadak-ngadak kukurayeun.
Keur Anggadipura jadi ngabehi mah, saban malem Juma’ah Kaliwon eta carangka karamat teh sok ditirakatan. Malah dina prakna sok diawuran ku rupa-rupa kembang. Tap lain maksud muja-muja carangka, tapi sakadar niat ngarumat banda titinggal karuhun.
Anggadipura boga pamadegan, sanajan mangrupa banda naon wae nu ngaranna warisan mah sawadina dipiara, keur ciri sangkan teu lali kana purwadaksi, cohagna teu pareumeun obor. Sual eta, enya henteu carangka teh boga ajen sajarah, kapan ngan saukur beja ti kolot baheula nu patatalepa.
Keur ngabuktikeun naha enya eta carangka teh boga ajen sajarah? Dina hiji waktu kungsi aya pihak nu rek nalungtik. Malah, pihak pamarentah desa Cikadu ngarasa panuju lamun aya ahli sajarah nu rek nalungtik teh. Sabab, najan caarangka teh ngarupakeun rangkayna, teu mustahil eta teh mangrupa simbul jeung siloka lenyepaneun. Jeungna deui, teu mustahil lamun aya ahli ditalungtik mah baris kapaluruh, taun sababaraha eta carangka dijieunna, sabab dina rangkay carangka karamat teh aya tulisan nu teuing ngarupakeun aksara naon. Ajun Mahrudin
Ieu seratan kantos dimuat dina Koran Sunda Galura


text:
hadiah Christmas pangalusna pikeun adina:Waktu paling signifikan taun pikeun anjeun jeung kulawarga anjeun usum Christmas. Komo lamun nyaho kulawarga Anjeun kawas deui leungeun Anjeun sorangan, eta mindeng bisa hésé angka kaluar naon pikeun meunangkeun eta nu bakal mintonkeun eta sabaraha maranehna mean ka anjeun, teu saukur leuwih libur, tapi sadaya waktu. A adina nyaeta jalma anu pohara deukeut jeung sok leuwih ti babaturan. Manéhna mindeng teuas mangga ieu mangrupa alesan naha anjeun sok manggihan hésé nyaho naon pikeun meunangkeun adina mah Christmas. Di handap ieu rupa-rupa serbaguna, nu bakal mantuan Anjeun jawaban ka Patarosan tangguh ieu .
Naon Pikeun Meunangkeun Sister My Pikeun Christmas 2017 ?
CATETAN: Sadaya gambar dina kaca ieu "Clickable". Lamun ningali hiji hal dina kaca ieu nu kapentingan anjeun, mangga ngarasa Luncat ka klik gambar pikeun meunangkeun inpo nu leuwih, maca laporan konsumen jeung resensi, mariksa bedah jsb.
1. Pantun Wallet(natal hadiah keur adina)
Salah sahiji paporit pangalusna mah natal hadiah keur adina nyaéta pink éndah ieu fashionable wallet.When gaya adina savvy Anjeun kaluar dina spree balanja, manéhna gé kudu wae aman pikeun ngajaga kartu tunai jeung kiridit nya. Ieu éndah Cedar Street tavy dompét ti Kate Spade New York bakal pas dina dompet nya sampurna. Najan ukuran leutik anak, ieu 100 persén kulit nyata dompét pitur dieunakeun kantong dina jero jeung luar, ditambah rohangan pikeun teu kurang nu dalapan kartu. dompét ieu datang téh pilihan tilu warna: Hideung / karikil, Emas jeung vibrant Snapdragon.
Pantun Wallet
2. capillary Ngadu (natal hadiah keur adina)
Jadi kumaha lamun sis styling Anjeun geus boga dompét gede? Kumaha ngeunaan hiji hal mawa dina? capillary Ngadu Rebecca Minkoff Ieu ukuran sampurna di 9 inci ku 5 inci, jeung tali anak bisa disaluyukeun salaku leuwih deui-taktak tina cross-dada; bisa komo dihapus jadi adina Anjeun bisa make eta salaku clutch menarik keur ahir peuting leutik dina kota.
Pikeun eces Sister:
capillary Ngadu
3. Yoga Olahraga Kantong (natal hadiah keur adina)
Lamun adina eces Anjeun nyokot lalampahan ka gim, manéhna nu meunang loba mawa. ransel fungsi hebat pisan ieu boga rohangan pikeun sakabéh kaperluan nya, komo mat yoga nya! Husus dirancang ku Manduka ka cater ka peminat yoga jeung pilates, Go Free ieu 2.0 ransel pitur saku pos hareup nu fits a 26 inci mat yoga-rupa, konci, kartu jeung ponsel compartments, jeung rohangan utama badag pikeun botol cai nya, anduk komo laptop.
Yoga Olahraga Kantong
4. ténis Racquet(natal hadiah keur adina)
Lamun adina Anjeun a fanatik ténis, i mikir salah sahiji natal hadiah pikeun (milikna) adi ngalakukeunana be this one.Padahal éta waktu Christmas, anjeun bakal boga yearning adina Anjeun pikeun bulan usum panas lamun kado nya Wilson Genep ieu. Hiji Spin racquet ténis Pangaruh. racquet asalna di slick a, eces warna beureum jeung bodas jeung pitur ngurangan Geter husus dina cecekelan. Anak téknologi Pangaruh Spin méré racquet ieu inci tambahan dina pangadilan jeung flare tambahan di buruan. Next eureun keur sis Anjeun, Wimbledon!
ténis Racquet
CATETAN: Sadaya gambar dina kaca ieu "Clickable". Lamun ningali hiji hal dina kaca ieu nu kapentingan anjeun, mangga ngarasa Luncat ka klik gambar pikeun meunangkeun inpo nu leuwih, maca laporan konsumen jeung resensi, mariksa bedah jsb.
5. mesin kaput(natal hadiah keur adina)
Pikeun parigel Sister:Naha adina Anjeun ngan ngamimitian jeung jahit atawa manéhna nu geus hiji leungeun kolot, mesin jahit Brother CS6000i ieu luar biasa bakal boga stitching nya jauh jam. Ieu jahit pinter mesin ngomongna sombong pisan 60 diwangun-di jahitan, sababaraha gaya tombol liang, a bobbin tahan jam jeung kontrol laju variabel. panangan ogé ngabogaan kompartemen pikeun asesoris jahit sadaya adina Anjeun. Marengan sadaya fitur gede ieu, adina Anjeun bisa ngakses mesin jeung setting stitch via pintonan LCD komputer dina hareupeun mesin, jeung manéhna komo bisa ngaput di low hatur nuhun cahya cahya jahit diwangun-di.
mesin kaput
6. Sketching jeung gambar Setel
ieu mangrupa salah sahiji tips pangalusna mah christmas gifts for my sister:Lamun imajinasi adina Anjeun keur ngajalankeun liar jeung gagasan artistik, manehna bakal kudu meunangkeun eta onto kertas gancang-gancang. Aya no way gampang pikeun ngajaga suplai seni nya dina leungeun ti jeung DELUXE ieu 134 sapotong seni diatur ti Royal & lang nikel. set bakal digitus adina Anjeun sareng pencils warna, areng batang, pencils pastel, tunggul blending, knead-bisa pamupus jeung leuwih. Ogé ngawengku mannequin leutik. Sakabeh susunan asalna dina tilu hal kai tiered anca jeung kulit katingal cecekelan.
Sketching jeung gambar Setel
7. Kira-Ceuli headphone
Bose nyaéta ngaran nu geus lila sinonim jeung kualitas pangluhurna di headphone jeung speaker téknologi. SoundTrue ieu kira-kira headphone gaya ceuli bakal méré adina tercinta Anjeun kanyamanan utmost of cushions busa memori bari delivering kristal sora jelas jeung alam ka Ceuli nya. headset komo ngawengku diwangun-di mikropon keur dipake dina télépon. Nu headphone datang dina kasus pelindung stylish sarta sadia di opat warna kontemporer.
Pikeun Music Lover:
Kira-Ceuli headphone
8. Akustik Electric Gitar
sejen metot natal hadiah keur adina the Guitar. A best seller this year, gitar Jameson ieu téh kado sampurna pikeun ngajaga adina jamming Anjeun. Najan bentuk gitar anak tradisional full ukuran, aya euweuh kolot baheula ngeunaan gitar ieu kalawan burst finish blue poék anak, diwangun-di equalizers jeung desain ipis-line di ngan tilu inci mikir. Atuh ka diwangun-di pickups anak, rockin Anjeun’ sis bisa maén plugged atawa pinuh akustik.
Akustik Electric Gitar
Pikeun Glitz jeung Glam Sister(natal hadiah keur adina):
9. Makeup Profesional Sikat Siapkeun
Naha sis stunning Anjeun bade kaluar keur fun-kaeusi peuting dina kota, atawa sakadar bade ngeunaan dintenna pikeun kahirupan poé, manéhna sok hayang kasampak pangalusna nya. Jeung sia bakal tetep nya néangan fabulous kawas Bdellium Pakakas’ professional maestro Series sikat makeup set. set ngawengku 12 brushes antibakteri kaasup yayasan, highlighter, Blush jeung brushes panon makeup. Unggal sikat boga plated ferrule nikel jeung elegan cecekelan kai poék. Nu brushed datang dina roll up kasus sampurna jeung sikat pouches tambahan dina kasus adina Anjeun pilih ditambahkeun ka koleksi nya saterusna dina.
Makeup Profesional Sikat Siapkeun
10. Kulit System cleansing
Jadi adina Anjeun hiji artis makeup bener, tapi unggal artis perlu hiji hal husus: a kanvas beresih ka cet onto. Philips PureRadiance sistim cleansing kulit ieu ngagunakeun pulsa sonic meunang leupas tina lebu, kokotor jeung makeup leftover bari ningkatkeun sirkulasi. alat asalna dina warna peach jeung sikat huluna tambahan bisa ditambahkeun pikeun cleanse leuwih éféktif. Kaasup dina kotak anu hiji PureRadiance cleansing alat jeung batré ion litium, hiji sikat sirah biasa jeung hiji exfoliation sikat sirah. adina Anjeun bakal salawasna ngahatur nuhun lamun manéhna narima kado gede ti anjeun, and she will never have to deal with sticky dried-on makeup again.this is one of the favorite for natal hadiah keur adina
Kulit System cleansing
Lamun datang ka adina unik jeung tercinta Anjeun, Anjeun hoyong manggihan nya hal sabenerna husus. kalawan loba harepanana, daptar ieu bakal mere Anjeun sababaraha gagasan gede ngeunaan naon pikeun meunangkeun adina Anjeun pikeun Christmas salaku husus salaku manéhna ngajadikeun unggal poé Anjeun.
For More Gift items and Amazon Coupons Visit the Links Below!!
Meunangkeun More Great kasinugrahan Gagasan
Témbongkeun Me ngurus My dina Amazon Dinten ieu
Témbongkeun Me nu 2016 Daptar Kado Lolobana hayang
Témbongkeun Me Amazon kupon My
Pitulung Me Panggihan Card kasinugrahan


text:
Jalangan
Jalangan, kopulasi, lakian atawa éwéan nyaéta peta ngasupkeun sirit jalu nu celegeng kana heunceut bikang kalawan tujuan baranahan jeung kasenangan.
Istilah sanggama, rarasmi, atawa sapatemon dipaké nujul ka manusa, sedengkeun pikeun vértebrata luhur (kawas singa na gambar di katuhu) disebut "jalangan" (kopulasi). Sato séjén, kayaning réptil jeung manuk, réproduksina di jero/internal, najan ngabuahanana mah na kloaka. Nu séjénna deui, misalna lolobana amfibi, ngabuahan di luar/éksternal.
Biologi konsépsi[édit | édit sumber]
Sanggama mangrupa métode baranahan dasar pikeun Homo sapiens jeung sakabéh mamalia. Nalika bucat, nu biasana dibarengan ku orgasmeu lalaki, saruntuyan kontraksi otot nganteurkeun mani nu ngandung gamét jalu nu disebut sél spérma atawa spérmatozoa kana heunceut, nu terus ngaliwatan sérviks ka rahim, terus ka solobong fallopi. Sél spérma bisa hirup nepi ka salapan poé na awak awéwé. Mun ovum subur aya na solobong fallopi, gamét jalu ngahiji jeung ovum ngahasilkeun fértilisasi jeung dibentukna émbrio anyar. Nalika ovum nu geus dibuahan nepi ka uterus, lajeng bakal dipelak na lapisan nu disebut éndométrium sahingga mimiti kakandungan.
Sanggama salawasna dianggap bakal ngahasilkeun kakandungan, iwal maké kontraséptif. Najan kitu, sanggama tetep baé bisa ngahasilkeun kakandungan, sabab kontrasépsi teu bisa ngajamin 100% jétu. Coitus interruptus atawa 'azl (basa Arab), nyaéta ngaluarkeun sirit tina heunceut pas saméméh lalaki bucat, lain cara kontrasépsi nu jétu. Puasa sanggama mangrupakeun hiji-hijina cara nu bisa ngajamin 100% nyegah kakandungan. Outercourse, kagiatan séksual tanpa ngasupkeun sirit kana heunceut, bisa ogé pikeun nyegah kakandungan, asal manina teu keuna kana palawangan.


text:
Bandung CreACTive: Road To Kampung Kreatif 2012 mangrupakeun hiji kagiatan anu diayakeun di Dago Pojok Bandung dina poé Saptu ping 9 Juni 2012. Ieu raraméan téh dieusi ku acara iring-iringan kaulinan barudak katut langlayangan. Ieu acara téh bisa kalaksanakeun ku alpukahna Humas A 2009 Fakultas Komunikasi Universitas Padjadjaran (Fikom Unpad) gawé bareng reujeung Bandung Creative City Forum (BCCF) katut dirojong ku Pemkot Bandung, Disdik, jeung Disparbud. Ceuk katerangan ti panitiana, acara ieu diayakeun pikeun ngawanohkeun budaya titinggal karuhun anu aya pakaitna reujeung kaulinan barudak urang Jawa Barat, anu dipikaresep jeung loba mangpaatna pikeun tumuwuhna barudak. Atuh ku ayana ieu acara téh dipiharep beuki loba barudak anu mikacinta kana budayana sorangan, disagédéngeun méré wejangan jeung ngadidik barudak ngaliwatan kaulinan.
Dina ieu acara, kagiatanan dibagi dua rupa (dua tempat). Anu hiji mah tempat arulin, sedengkeun anu hiji deui mah tempat paméran (tempat mintonkeun). Aya dalapan kaulinan anu dipasanggirikeun. Diantarana waé jajangkungan, bebedilan, kélom batok, sorodot gaplok, gatrik, papanggalan, jeung rorodaan.
Pikeun dipikanyaho, cenah, wewengkon Dago Pojok téh mangrupakeun hiji wewengkon di Bandung anu miboga potensi seni anu dipiara ti baheula mula, saperti kasenian réog, jaipong, gondang, kakawihan reujeung celempungan. Salian ti éta, ditambah ogé ku ayana Curug Dago di wewengkon anu ngémplo héjo ku pasawahan reujeung kaliwatan ku walungan Cikapundung.
Wewengkon Dago Pojok kaasup wewengkon anu digarap Bandung Creative City Forum (BCCF) pikeun dijadikeun “Akunpuntur Kota” anu miboga tujuan pikeun ngokolakeun kamotekaran warga Dago Pojok dumasar kana budayana supaya bisa dijadikeun néangan pangupa jiwa (pikeun usaha widang ékonomi).
Warta meunang nyutat kalawan diropea ti:


text:
James Watt
James Watt (1736-1819) nyaéta pamanggih sarta ahli mesin asal Skotlandia anu kasohor alatan nyiptakeun mesin uap.[1] Pamanggihanna ieu nyorong lumangsungna paéobahan industri manéhna ogé biasa nyieun parabot penting séjénna kawas mesin dwi gawé pakakas tampik tekenan sarta régulator sentrifugal.[1] Watt ogé nyiptakeun istilah daya kuda (horse power) nyaéta hijian daya gawé hiji mesin.[1] James Watt lahir di Greenock, Skotlandia. Bapana nyaéta saurang pedagang sarta pangusaha industri kapal di Greenock.[1] Watt diajar maca sarta nulis ti indungna, sajaba ti éta ogé diajar ngagunakeun rupa-rupa pakakas anu biasa dipaké bapana pikeun nyieun kapal sarta imah.[1] Sanggeus asup SD, Watt diajar basa latin, Yunani, sarta matématika. Dina umur 19 taun, Watt indit ka London pikeun diajar nyieun pakakas-pakakas matématika kawas kompas, kuadran sarta timbangan. Sanggeus éta, Watt balik ka Glassgou sarta ngadegkeun pausahaan leutik anu mroduksi pakakas-pakakas matématika pikeun para mahasiswa di Glassow. Dina taun 1769, manéhna junun maténkeun panambahan rohang nu kapisah anu leuwih kuat.[2] Sajaba ti éta manéhna ogé junun nyieun isolasi pemisah pikeun nyegah ngalengitna panas dina silinder saab.[2] Tuluy dina taun 1782 manéhna manggihan mesin dobel.[2] Sawatara pamanggihan ti Watt beuki ngagampangkeun gawé mesin saab.[2] Dina taun 1781, Watt nyieun sapakakas gerigi pikeun ngarobah unggut balik mesin ku kituna jadi muter. Dina taun 1788 Watt nyieun pangontrol gaya gerak ngalingker otomatis anu ngabalukarkeun gancangna mesin bisa sacara otomatis diawas.[2] Watt ogé nyieun pakakas nu ngitung kagancangan, pakakas pangukur tekenan, pakakas pituduh, sarta pakakas pengontrol saab. Mesin saab anu dirarancang ku Watt beuki praktis sarta éfisien. Paménta pamakéan mesin saab beuki banjir paménta sanggeus Watt manggihan pakakas-pakakas kasebut.[2]


text:
Pasanggiri anu ngeusi acara Féstival Budaya Sunda saterusna nyaéta Lomba Karnaval. Ieu lomba dibuka nepikeun ka ping 8 Méi pikeun daptarna. Anu bisa ngiluan kana ieu lomba nyaéta: barudak sakola, mahasiswa atawa masarakat biasa anu asalna ti Jawa Barat. Ari lumangsungna lomba dina ping 10 Méi poé Ahad bareng jeung diayakeunana Car Free Day di jalan Dago Bandung. Saméméh ngiluan kana ieu lomba, bakal diayakeun heula Technical Meeting dina ping 9 Méi-na.
Nalika ngiluan lombana, pamilon kudu maké baju tina runtah anu diolah sina bisa dipaké. Rupa pakéanana kudu luyu jeung budaya ulah ngarempak aturan. Unggal pamilon bakal diniléy saurang-saurang.
Anu meunang bakal dibéwarakeun dina ping 28 Méi kalawan bakal dilélér hadiah mangrupa piala, sertifikat, goody bag jeung duit. Jawara kahiji bakal meunang duit dua juta, jawara kaduana meunangkeun dua juta jeung jawara katiluna meunangkeun duit sajuta.